Ερντογάν: Απόπειρα πραξικοπήματος ενάντια στη λαϊκή βούληση – Arouraios.gr – Ειδήσεις\nΕρντογάν: Απόπειρα πραξικοπήματος ενάντια στη λαϊκή βούληση\nΑπόπειρα πραξικοπήματος εναντίον της λαϊκής βούλησης χαρακτήρισε ο πρόεδρος της Τουρκίας Ρετζέπ Ταγίπ Ερντογάν, ο οποίος υποστήριξε ότι πρόκειται για κίνηση που στηρίζουν οι κύκλοι του χότζα Φετχουλάχ Γκιουλέν.\nΟ Ερντογάν στη δήλωση που έκανε πριν από λίγο, τόνισε ότι την απόπειρα πραγματοποίησε μια μειοψηφία εντός των ενόπλων δυνάμεων.\nΤα τουρκικά τηλεοπτικά κανάλια δείχνουν εικόνες από διάφορα σημεία της χώρας όπου έχει αρχίσει να συγκεντρώνεται κόσμος και να φωνάζει συνθήματα υπέρ της κυβέρνησης.\nΈνα από τα ερωτήματα που προκύπτουν αφορά το εξής: Εάν οι στρατιώτες και τα τανκς που όπως δείχνουν τα κανάλια, βρίσκονται σε αρκετά σημεία της Κωνσταντινούπολης, εκτελούν διαταγές των πραξικοπηματιών, τότε δεν πρόκειται για μειοψηφία, αφού οι δυνάμεις που εμφανίζονται είναι πολλές.\nΈνα δεύτερο ερώτημα αφορά την ανακοίνωση που μεταδόθηκε από τα κανάλια της κρατικής τηλεόρασης. Μετά τη μετάδοση της ανακοίνωσης, τα κανάλια δεν εκπέμπουν.\nΤο τρίτο ερώτημα αφορά το γιατί οι πραξικοπηματίες κατέλαβαν την κρατική τηλεόραση και δεν έπραξαν το ίδιο και με το κρατικό πρακτορείο ειδήσεων «Ανατολή».\nΤο τέταρτο ερώτημα αφορά το γιατί μέχρι στιγμής δεν βγήκε κάποιος στρατιωτικός να ανακοινώσει τα περί πραξικοπήματος και έχουμε απλώς μία ανακοίνωση που διαβάστηκε στα κρατικά κανάλια από μια όμορφη παρουσιάστρια.\nΤέλος τα κανάλια μεταδίδουν συνεχώς πληροφορίες για πυροβολισμούς και συγκρούσεις, αλλά προς το παρόν δεν έχει μεταδοθεί καμία σχετική εικόνα.\nΠαράλληλα, άρματα μάχης περικύκλωσαν πριν από λίγο το κτίριο της τουρκικής εθνοσυνέλευσης και άνοιξαν πυρ, μεταδίδει το πρακτορείο ειδήσεων Ρόιτερς επικαλούμενο αυτόπτες μάρτυρες.\nΠυρά ακούστηκαν σε αεροδρόμιο της Κωνσταντινούπολης, σύμφωνα με την ίδια πηγή.


Η Chanel κόβει τη Ρωσία εξαιτίας του πολέμου και οι Ρωσίδες influencers καίνε τις τσάντες τους. Ώριμο | Jenny.gr\nΗ Chanel κόβει τη Ρωσία εξαιτίας του πολέμου και οι Ρωσίδες influencers καίνε τις τσάντες τους. Ώριμο\nΣε video γεμάτα ύφος, εκδίκηση και απειλές, μοντέλα και influencers από τη Ρωσία καταστρέφουν items που έχουν ήδη αγοράσει από τον διάσημο οίκο, μιλώντας για «Ρωσοφοβία»\nΚορυφαία brands αλλά και διεθνή e-shops ένδυσης και υπόδησης αποφάσισαν να κλείσουν τα καταστήματά τους στη ρωσική αγορά και να σταματήσουν τις επιχειρηματικές τους δραστηριότητες ως ένδειξη συμπαράστασης σε αυτό που περνάει η Ουκρανία όλο αυτό το διάστημα.\nΑνάμεσα στους παγκόσμιους retailers που εγκαταλείπουν τη ρωσική αγορά, βρίσκεται και ο οίκος Chanel, ο οποίος λίγο αφότου έκλεισε τα καταστήματά του στη Ρωσία, αποφάσισε να προχωρήσει σε ακόμη πιο δραστικά μέτρα. Σταμάτησε να πουλά τα προϊόντα του σε άτομα που σκοπεύουν να τα μεταφέρουν στη Ρωσία, προκαλώντας έναν μικρό χαμό στα social από «αγανακτισμένες» Ρωσίδες influencers και μοντέλα που εμφανίζονται σε πλάνα να σκίζουν και να καίνε items του οίκου.\nΤι μας θυμίζει αυτό; Φυσικά, την εποχή, στο όχι και τόσο μακρινό 2018, που η Nike επέλεξε τον Colin Kaepernick και οι υποστηρικτές του Trump έβαλαν φωτιές στα παπούτσια και τις κάλτσες που είχαν αγοράσει από το brand, ως ένδειξη έντονης διαμαρτυρίας. Να συνεχίσουμε όμως με τα όσα διαδραματίζονται τώρα και «απειλούν» τον οίκο.\nΗ Chanel λοιπόν αποφάσισε να ξεκινήσει μια διαδικασία ταυτοποίησης της κατοικίας των πελατών της ώστε να επιβεβαιώσει ότι τα αντικείμενα που θα αγοράζουν, δεν θα χρησιμοποιούνται στη Ρωσία. Ο οίκος μόδας από την πλευρά του λέει ότι απλώς συμμορφώνεται με τις κυρώσεις της Ευρωπαϊκής Ένωσης, οι οποίες απαγορεύουν την πώληση στη Ρωσία ειδών πολυτελείας με τιμή άνω των 300 ευρώ, σύμφωνα με τον The Independent.\nΣε ένα video γεμάτο εκδίκηση στο Instagram, το μοντέλο από τη Ρωσία, Victoria Bonya, φαίνεται να κόβει μία μαύρη τσάντα Chanel. Από δίπλα γράφει «Αντίο», πετά τα σκισμένα στην άκρη και πιστεύει ότι πραγματικά κάτι κάνει με αυτή της την κίνηση. «Αν ο οίκος Chanel δε σέβεται τους πελάτες του, γιατί πρέπει να σεβαστούμε τον οίκο Chanel;», προσθέτει η ίδια και δίνει έμπνευση και σε άλλα μοντέλα να κάψουν και να σκίσουν τα προϊόντα που έχουν ήδη αγοράσει με ύφος, στόμφο και αρκετή πόζα.\nΗ Ρωσίδα τηλεπαρουσιάστρια και ηθοποιός, Marina Ermoshkina, έκανε ακριβώς το ίδιο, λέγοντας στους άπειρους followers της ότι είναι κατά των «ρωσοφοβικών brands» ενώ ακούγεται να λέει λίγο πριν κόψει την τσάντα της: «Κανένα item ή brand δεν αξίζει περισσότερο την αγάπη μου από την πατρίδα μου και τον αυτοσεβασμό μου».\nΚαι συνεχίζει. «Αν είναι να πουλήσω τη χώρα μου για τη Chanel, τότε δεν την έχω ανάγκη». Η 39χρονη DJ Katya Guseva δημοσίευσε επίσης ένα video, στο οποίο λέει "όχι" στον οίκο. «Για να σας δείξω ότι σοβαρολογώ, απλά θα κόψω αυτή την τσάντα. Δεν τη χρειάζομαι πια. Bye- bye, Chanel», λέει, παροτρύνοντας τις followers της να κάνουν το ίδιο στον βωμό της λεγόμενης «ρωσοφοβίας». Ακριβώς όπως και με την περίπτωση της Nike, καμία από αυτές τις αγανακτισμένες πελάτισσες δεν φαίνεται να σκέφτεται το πιο απλό πράγμα: δεν καταστρέφουν κάποια περιουσία της Chanel, αλλά δικιά τους, που αγόρασαν με δικά τους χρήματα, τα οποία δεν πρόκειται να πάρουν πίσω.\nΤαυτόχρονα, καμία από αυτές τις celebrities δεν φάνηκε να δείχνουν έστω και λίγη ενσυναίσθηση για εκατομμύρια ανθρώπους που έμειναν άστεγοι εξαιτίας της ρωσικής εισβολής ή για τα χιλιάδες άτομα που έχασαν τη ζωή τους. Ανάμεσα στα σχόλια που ο κόσμος αφήνει κάτω από τα posts του, και το παρακάτω: «Γιατί να σε σεβαστώ; Ίσως θα έπρεπε να κάνεις καλύτερα ένα σχόλιο για όλη αυτή την κτηνωδία και τα εγκλήματα πολέμου αντί να παριστάνεις το θύμα». Και δεν θα μπορούσαμε να συμφωνήσουμε περισσότερο.\nΡΩΣΙΑ CHANEL ΤΣΑΝΤΑ ΠΟΛΕΜΟΣ


Ο Σκότι Πίπεν τζούνιορ δεν θέλει να έχει σχέση με τον πατέρα ή τη μητέρα του | Contra.gr\nΟ Σκότι Πίπεν τζούνιορ δεν θέλει να έχει σχέση με τον πατέρα ή τη μητέρα του\nΟ πρωτότοκος γιος του Σκότι Πίπεν είναι, κατά τη δεύτερη κολεγιακή σεζόν του, ο ηγέτης του Βάντερμπιλτ. Στον τρόπο που καρφώνει θ' αντικρίσεις τον πατέρα του. Είναι αναπόφευκτο, παρόλο που θέλει να ξεφύγει από τη μοίρα του. Όπως και να μην συνδέεται με τις πράξεις της μητέρας του.\nΟ Σκότι Πίπεν τζούνιορ με τη φανέλα του Βάντερμπιλτ TWITTER.COM/VANDYMBB\nΟ Σκότι Πίπεν ο νεότερος δεν μπορεί να 'ναι κάτι άλλο από γιος του Σκότι Πίπεν. Το πρώτο παιδί εκ των τεσσάρων που απέκτησε κατά την διάρκεια της μακράς (σχεδόν 21 ετών) κοινής συζυγικής πορείας με την Λάρσα Γιούναν (νυν Πίπεν). Ακολούθησαν ο Πρέστον, ο Τζάστιν και η Σοφία. Όλα τους με διαφορά 2 έως 3 ετών. Δεν είναι, παρεμπιπτόντως, οι μοναδικοί απόγονοι του 'Ινδιάνου'. Ο Άντρον (από τον πρώτο γάμο του με την Κέρεν ΜακΚόλουμ) είναι σήμερα 32 ετών, ενώ η Σιέρα και η Τέιλορ (από διαφορετικές σχέσεις του) στα 25 και 26. Η δεύτερη είχε μια δίδυμη αδερφή που απεβίωσε λίγες ημέρες μετά τη γέννησή της.\nΜεταξύ των 7 ωστόσο ο Σκότι τζούνιορ είναι αυτός που (μοιάζει να) κουβαλά το βάρος της συνέχειας ενός ονόματος που σημάδεψε μια ολόκληρη εποχή στο αμερικανικό μπάσκετ. Γιατί μπορεί ο Πίπεν να κυκλοφορούσε ως 'τσιράκι' του Μάικλ Τζόρνταν, τα χρόνια της δυναστείας του, ποτέ όμως οι Μπουλς δεν θα 'ταν οι ίδιοι χωρίς αυτόν. Ήταν αυτός που είχε στείλει τον Καρλ Μαλόουν για αλλαγή ονόματος.\nΞεκάθαρα ο γιος του θα προτιμούσε να ξεφύγει από τη παχιά σκιά του. Δεν πρόκειται πάντως για την πιο εφικτή αποστολή. Οι συγκρίσεις είναι αναπόφευκτες. Ιδίως όταν τον βλέπεις, ως κολεγιόπαιδο κατά τη δεύτερη χρονιά του στο Βάντερμπιλτ (που προπονεί ο Τζέρι Στακχάουζ) να καλπάζει στο ανοικτό γήπεδο και να καρφώνει την μπάλα με τα δύο χέρια, σαν έναν πιστό φωτοαντίγραφο του πατέρα του.\nΜέχρι και το περίφημο 'τόμαχοκ' έχει δοκιμάσει με την ίδια επιτυχία.\nΤουλάχιστον οι δυο τους δεν αγωνίζονται στην ίδια θέση. Ο γιος του Πίπεν είναι ένας γεροδεμένος πόιντ γκαρντ που στους ειδικούς θυμίζει τον (κάτοχο δαχτυλιδιού) Φρεντ ΒανΒλιτ των Τορόντο Ράπτορς. Ή, σε δεύτερο επίπεδο, τον Νάιτζελ Γουίλιαμς-Γκος (τον πρώην παίκτη του Ολυμπιακού που αποδεσμεύτηκε από τους Τζαζ και θα συνεχίσει -μάλλον- στη Ρωσία). Ο μικρός κάνει πολλά πράγματα ταυτόχρονα. Τα κάνει δε καλά. Χάρη στο χαμηλό κέντρο βάρος τους, κουμαντάρει άριστα το κορμί του, έχει εξαιρετικό έλεγχο της μπάλας, παίζει πιεστική άμυνα και οργανώνει καλά τις επιθέσεις της ομάδας του.\nΣτο 'nbadraftroom' είχαν επισημάνει πως "εάν ήταν δύο ίντσες ψηλότερος (γύρω στους 7 πόντους δηλαδή), θα είχε σίγουρη θέση στον πρώτο γύρο του draft". Με όσα βέβαια έχει πετύχει στα πρώτα 6 ματς της νέας σεζόν, όχι συγκυριακά, η περίπτωσή του είναι αδύνατον ν' αμεληθεί από τους τζένεραλ μάνατζερς. Δεν είναι μονάχα οι 23.3 πόντοι του ανά 31.8 λεπτά συμμετοχές. Σουτάρει με σχεδόν 44% από το τρίποντο, μοιράζει περισσότερες από 4 ασίστ και κλέβει σχεδόν 2 μπάλες σε κάθε ματς, συνδυαστικά με τα 2.3 ριμπάουντ που μαζεύει. Τα 3.7 λάθη του προέρχονται κυρίως από την προσπάθειά του για το εξεζητημένο, αλλά τούτο είναι κυρίως δείγμα απειρίας και διαχείρισης της στιγμής.\nΤο βέβαιο είναι ο Σκότι είναι τρομερά αφοσιωμένος σ' αυτό που θέλει να πετύχει και παρόλο που έχει έναν άσβηστο προβολέα πάνω του φροντίζει να κρατά εαυτόν έξω από την οικογενειακή αναταραχή που έχει προκληθεί (αν όχι από καιρό) τον τελευταίο μήνα (σίγουρα). Οι γονείς του, παρά τις κατά καιρούς προσπάθειες που κατέβαλαν δίνοντας χρόνο στη σχέση τους, βρίσκονταν ήδη σε καθεστώς έκδοσης διαζυγίου, μολαταύτα η κυκλοφορία στο διαδίκτυο φωτογραφιών της 46χρονης μητέρας του με τον 24χρονο γκαρντ των Τίμπεργουλβς Μαλίκ Μπίσλι, σε κοινή έξοδό τους σε εμπορικό κέντρο του Μαϊάμι, τροφοδότησε τις σκανδαλοθηρικές στήλες με 'νωπό προϊόν'. Αφενός εξαιτίας της διαφοράς ηλικίας των δύο (που στην τελική ουδένα αφορά) αφετέρου διότι ο Μπίσλι διάγει κοινό βίο με την Μοντάνα Γιάο, μοντέλο στο επάγγελμα και άλλοτε Miss Teen στις ΗΠΑ, με την οποία έχει αποκτήσει ένα παιδί, 2 ετών πλέον.\nΑφήστε που τις τελευταίες ημέρες επιχείρησαν, λόγω ενός like σε φωτογραφία, να της 'φορτώσουν' σχέση με τον 16χρονο Μπρόνι Τζέιμς! Μια φήμη που δικαιολογημένα μετέτρεψε τον Λεμπρόν σε ηφαίστειο, ειδοποιώντας όσους διασπείρουν τέτοιες κακόβουλες πληροφορίες ότι θα τον βρουν μπροστά τους. Και ξέρετε ποια είναι η κατάληξη όταν τολμάς να τα βάλεις με τον (εκάστοτε) βασιλιά, αγγίζοντας τις ευαίσθητες χορδές του.\nΗ Λάρσα Πίπεν ένιωσε εξίσου άβολα και αντέδρασε με ύβρεις. Όπως αντίστοιχα θέλησε να υπερασπιστεί τον εαυτό της στη σχέση με τον Μπίσλι, με τον οποίο πέρασε μαζί τα γενέθλιά του, υποστηρίζοντας πως όταν άρχισαν να συναντιούνται αυτός είχε ήδη χωρίσει από την Γιάο. Το γεγονός πως η τελευταία το διέψευσε μετά βδελυγμίας έριξε μερικές ακόμη σταγόνες λαδιού στη φωτιά που άναψε στις αρχές του μηνός, τη στιγμή που φέρεται να έχει στραφεί δικαστικά ζητώντας διαζύγιο.\nΠάλι καλά που ο Σκότι Πίπεν τζούνιορ αφήνει τον εαυτό του έξω απ' όλα αυτά και δεν παρασύρεται από μια δίνη αδιάκοπων 'κίτρινων' δημοσιευμάτων. Εύστοχα, άλλωστε, έγραψε πως είναι "επικεντρωμένος στον εαυτό μου και στους στόχους μου". Χωρίς δε ν' απολογηθεί για οποιονδήποτε τρίτο ξεκαθάρισε πως "δεν είμαι υπεύθυνος για τις ενέργειες κανενός"!


Το αληθινό πρόσωπο της Αριστεράς - Marketnews.gr\nΛοβέρδος Γιάννης Παρασκευή, 31 Μαϊ '19\nΛίγες μέρες μετά το θριαμβευτικό για τη ΝΔ αποτέλεσμα των ευρωεκλογών και λίγες βδομάδες πριν από τις κρίσιμες βουλευτικές εκλογές, που θα καθορίσουν την διακυβέρνηση, και πιθανότατα το μέλλον της χώρας, θα ήθελα να κάνω μερικές παρατηρήσεις, που ενδεχομένως να σας κάνουν να σκεφθείτε σοβαρότερα τι και πώς πρέπει να ψηφίσετε στις 7 Ιουλίου. Απευθύνομαι σε σας που και σκέπτεστε, και γνώσεις αλλά και λογική διαθέτετε. Το ξέρω πως είστε λίγοι. Αλλά οι λίγοι θα φέρουν την μεγάλη αλλαγή που έχει ανάγκη σήμερα η πατρίδα μας. Πάντα, οι μικρές αλλά συμπαγείς κι αποφασισμένες μειοψηφίες, είναι η πηγή όλων των μεγάλων επαναστάσεων.\nΤο 1989 ο Ανδρέας Παπανδρέου είχε ιδεολογικοποιήσει τον λαϊκισμό όταν έλεγε ότι ανώτατος θεσμός είναι ο λαός. Σύνταγμα, Δικαιοσύνη, νόμοι δεν έχουν καμία αξία εφόσον έρχονται σε αντίθεση με την (εφήμερη) βούληση του λαού, ο οποίος, αφού είναι δύσκολο να εκφραστεί ενιαία, τον εκφράζει ο "Μεγάλος Αρχηγός", ο "Μεγάλος Τιμονιέρης κι Οδηγητής" είτε είναι ο πατερούλης Στάλιν στην ΕΣΣΔ, ο "μεγάλος επαναστάτης" Φιντέλ στην Κούβα η ο Περόν στην Αργεντινή κι ο Μάο στην Κίνα.\nΣτα καθ ημάς αυτό τον ρόλο επιφύλασσε για τον εαυτό του τότε ο Ανδρέας κι αυτόν επιφυλάσσει ο Τσίπρας για τον ίδιον σήμερα. Αυτό το νόημα είχε η φράση του Ανδρέα "βάλαμε τη δεξιά στο χρονοντούλαπο της ιστορίας". Αυτή κι η πρόσφατη, το 2015, του Τσίπρα:" Η τους τελειώνουμε η μας τελειώνουν". Ο απόλυτος διχασμός. Απ΄τη μια οι "κακοί", η δεξιά, τα δικαστήρια που δεν μας βολεύουν, το Σύνταγμα που είναι δημιούργημα των "κακών", η αστυνομία που είναι όργανό τους. Κι απ΄την άλλη ο λαός (μην ξεχνάμε ότι νόμος είναι το δίκιο του εργάτη), που αφού δεν μπορεί να εκφραστεί ενιαία τον εκφράζει ο "καλός" Ηγέτης με τους συντρόφους του. Γι΄αυτό Τσίπρας και Πολάκης δήλωσαν ότι θεωρούν εκτροπή τις αποφάσεις των Ανωτάτων Δικαστηρίων. Μάλιστα, η φράση του υπουργού Νίκου Παππά «τα δικαστήρια πρέπει να λαμβάνουν υπόψη τους το κοινό περί δικαίου αίσθημα και το δημόσιο συμφέρον» είναι άκρως προβληματική. Ποιος καθορίζει σύντροφε υπουργέ το κοινό αίσθημα περί δικαίου και το δημόσιο συμφέρον, παρά το Σύνταγμα κι οι νόμοι του κράτους. Άλλως, η άποψη αυτή εμπεριέχει το σπέρμα του ολοκληρωτισμού. Γι΄αυτό ο Τόσκας θεωρεί ότι μπορεί να απαγορεύει την είσοδο της αστυνομίας στα Εξάρχεια και να νιώθει "δικαιωμένος" απ τα προχτεσινά επεισόδια που προκάλεσαν οι μπαχαλάκηδες. Για τους αριστερούς λαϊκιστές και τους σταλινικούς κομμουνιστές, η κοινοβουλευτική δημοκρατία της Ευρώπης είναι από μόνη της εκτροπή και πρέπει να καταργηθεί. Ο στόχος παραμένει η "δικτατορία του προλεταριάτου", έστω κι αν για λόγους αναγκαιότητας κάνουν οι αριστεροί "ενα βήμα μπρος και δυο βήματα πίσω" μέχρι να παγιώσουν την εξουσία τους, όπως έλεγε ο Λένιν. Ο ιστορικός ηγέτης της αριστερής επανάστασης που ιδεολογικοποίησε και τον καιροσκοπισμό για τις ανάγκες της Επανάστασης. Άλλωστε, όπως έλεγε ο Λένιν:"Οι αστοί θα μας δώσουν το σχοινί να τους κρεμάσουμε". Κι εμείς εδώ στην Ελλάδα τους δίνουμε μπόλικο σχοινί να μας κρεμάσουν. Εδώ και δεκαετίες. Κι όταν το αντιληφθούμε, θα είναι πολύ, μα πολύ αργά. Θα είμαστε ήδη κρεμασμένοι!


«Καλλικράτης» - Η ΝΕΑ ΕΡΥΘΡΑΙΑ online\nΗ κάθε αλλαγή από την καθημερινότητα μας και το ξεβόλεμα δημιουργεί πάντα αντιδράσεις, ακόμη και αν σου προτείνεται να βελτιώσεις τον τρόπο ζωή σου ή τις συνθήκες δουλειάς σου. Φοβάσαι το άγνωστο, αυτό που μπορεί να περιέχει δράκους και κακούς λύκους. Κάποιοι μάλιστα επενδύουν σ? αυτό τον φόβο, και με διάφορους τρόπους τον περνάνε διαδίδοντας αναλήθειες που εξυπηρετούν το στόχο τους. Είναι οι «δήθεν ειδικοί» και γνώστες των πραγμάτων, που ορκίζονται ότι σκέπτονται το δικό σου καλό και το καλό του συνόλου, ποτέ το δικό τους!\nΕδώ η υποκρισία ξεπερνάει και τον ίδιο της τον εαυτό, επειδή οι περισσότεροι δημιουργοί των φοβικών συνδρόμων μοναδικό σκοπό έχουν το προσωπικό τους συμφέρον, το οποίο κρύβουν καλά κάτω από ωραιοποιημένες φράσεις, που προσδίδουν την απαιτούμενη κάλυψη ώστε να φανεί ανιδιοτελές, όπως λέμε «χρυσώνουν το χάπι».\nΜια τέτοια περίπτωση είναι και το σχέδιο νόμου «Καλλικράτης». Κορμό της φιλοσοφίας του έχει τις συνενώσεις των Δήμων σε μεγαλύτερους, αποδοτικότερους και λειτουργικότερους Ο.Τ.Α. Οι συνενώσεις για να είναι απ? όλους αποδεκτές γίνανε με αντικειμενικά κριτήρια, ίδια για όλες τις κατηγορίες, χωρίς παρελκύσεις και διαφοροποιήσεις.\nΤα δυο σκέλη του νομοσχεδίου λειτουργούν υποστηρικτικά το ένα του άλλου και μόνο ενιαία αποδίδουν και όχι κατ? επιλογήν.\nΈχει ξοδευτεί πολύ μελάνι για το θέμα, έχει γίνει πολύ συζήτηση εξαντλητικά και έχουν γίνει προτάσεις από όλους τους αρμόδιους φορείς και Ο.Τ.Α., που βελτιώνουν το σχέδιο νόμου.\nΉμουν από εκείνους που με παρρησία έκανα κριτική στο αρχικό κείμενο διαβούλευσης, που δεν είχε μορφωθεί σε σχέδιο νόμου, που περιείχε ανακρίβειες, ασάφειες και αρκετά αδύναμα σημεία. Χωρίς να υπολογίσω το όποιο πολιτικό κόστος και χωρίς να χαϊδεύω αυτιά, κατά περίπτωση.\nΗ τελική μορφή του νόμου, πρόκειται να εγκριθεί από τη βουλή, χωρίς βέβαια να αλλάξουν η φιλοσοφία και οι βασικές του αρχές.\nΣτο σχέδιο νόμου προβλέπονται, για κάθε δήμο, νέα όργανα, όπως: «Συμπαραραστάτης του Δημότη και τις επιχειρήσεις, «Ελεγκτής Νομιμότητας», «Δημοτική Επιτροπή Διαβούλευσης», «Οικονομική Επιτροπή», «Εκτελεστική Επιτροπή» και «Επιτροπή Ποιότητας ζωής». Έτσι, ο Δήμαρχος «αφέντης» χάνει την εξουσία του και η διοίκηση του δήμου γίνεται συλλογική, περισσότερο δημοκρατική, χωρίς εκβιαστικά διλήμματα και την απαξίωση της μειοψηφίας.\nΟι τοποθετήσεις που παρακολούθησα σε διάφορα αυτοδιοικητικά όργανα, εκτός εξαιρέσεων, αφορούσαν σε προσωπικά κυρίως προβλήματα των εισηγητών, που εξέφρασαν τις θέσης και αντιρρήσεις τους με κριτήριο την επανεκλογή τους.\nΗ εφαρμογή ενός τόσο ριζοσπαστικού εγχειρήματος έχει ανάγκη από αντικειμενική κριτική και όχι μόνο από κραυγές αντίδρασης.\nΌταν ο νόμος λειτουργήσει στο σύνολο του τότε θα εμφανίσει τις πιθανές αστοχίες του και θα δεχθεί βελτιώσεις, όπως κάθε νόμος.\nΗ αρχική εφαρμογή ασφαλώς θα δημιουργήσει μια «σύγχυση» με την εισαγωγή των νέων δομικών οργάνων συγκρότησης, λειτουργίας και ελέγχου της διοίκησης. Επί παραδείγματι «ο σύμβουλος του πολίτη και της επιχείρησης» είναι μια κατά βάσει ελεγκτική λειτουργία υπέρ των πολιτών, απέναντι στις όποιες αρρυθμίες της διοίκησης. Αυτό το άρθρο δημιούργησε πολλές αντιδράσεις από «ευαίσθητους» δημάρχους, ως προσβλητικό. Αλλά γιατί; Κανένας νομοταγής πολίτης δεν φοβάται τους ελέγχους!\nΣτο εξής, οι νέοι των 18 χρονών όχι μόνο θα ψηφίζουν αλλά και θα εκλέγονται σαν δημοτικοί σύμβουλοι. Με ελπίδα και προοπτικές βελτίωσης της τοπικής Αυτοδιοίκησης, υποδεχτήκαμε ανεπιφύλακτα αυτή την καινοτομία. Ο τόπος μας έχει ανάγκη από άδολους, ρομαντικούς και άφθαρτους δημοτικούς συμβούλους, με ιδανικά και όνειρα, όπως είναι οι νέοι μας.\nΟι καινοτομίες και οι νέες αρμοδιότητες, μαζί με τις οικονομικές εκχωρήσεις απαιτούν δήμους πληθυσμιακά μεγαλύτερους αλλά και εδαφικής έκτασης ικανής για να δημιουργηθούν διάφορες μορφές οικονομικής ανάπτυξης, όπου θα μπορούν να χωροθετηθούν παραγωγικές δράσεις με ελεγχόμενες χρήσεις γης, σε περιοχές του ενιαίου δήμου. Έτσι μπορεί να δημιουργηθεί μια πόλη «ανταγωνιστική», που να μπορεί να προσφέρει στους κατοίκους της πραγματικές εξυπηρετήσεις, κοινωνικές υπηρεσίες, με πραγματική δημόσια παιδεία, κτηριακές υποδομές, μαζικό αθλητισμό, φροντίδα των ασθενέστερων και των μεταναστών. Μια πόλη για την οποία οι κάτοικοι της θα αισθάνονται περήφανοι.\nΗ πόλη που παράγει και δημιουργεί πλούτο γίνεται οικονομικά ανεξάρτητη. Ο τουρισμός είναι μια σοβαρή πηγή εσόδων. Οι πολιτισμικές δράσεις, η αξιοποίηση των περιαστικών δασών για ήπιες μορφές άθλησης, του Κηφισού στη περίπτωση μας και άλλων μνημείων της φύσης, όπως είναι τα ρέματα, καθίστανται αξιοποιήσιμες όταν η πόλη έχει πληθυσμιακή και εδαφική επάρκεια. Για παράδειγμα, ένα θέατρο που δεν μπορεί να επιβιώσει με πληθυσμό 20.000 κατοίκων μπορεί όμως να επιβιώσει με πληθυσμό 80.000 κατοίκων.\nΟι μεγάλες πόλεις κατά κανόνα λειτουργούν περισσότερο αντικειμενικά, σύμφωνα με τις πραγματικές ανάγκες κάθε γειτονιάς και επιλέγονται οι εκπρόσωποι των κατοίκων με αξιοκρατικά κριτήρια, μια και το μέγεθος δεν επιτρέπει εύκολα τις πολιτικάντικες παρεμβάσεις και τα ρουσφέτια.\nΤα Δημόσια έργα και οι μελέτες λόγω του μεγέθους τους δεν θα γίνονται πλέον με αναθέσεις αλλά με διαφανείς διαδικασίες.\nΌσο μικρότερος είναι ένας δήμος τόσο πιο ευάλωτος γίνεται στις διάφορες πιέσεις ομάδων που «κρίνουν» κάθε φορά το αποτέλεσμα. Αντίθετα ένας μεγάλος Δήμος παρέχει τη δυνατότητα και την ευκαιρία σε πρόσωπα με προσόντα να εκλεγούν αξιοκρατικά.\nΜε τις προτεινόμενες συνενώσεις γίνεται μια αναδιάταξη των πολιτικών δυνάμεων και μια ώσμωση των κοινών προβλημάτων ή των κοινών θετικών δράσεων μεταξύ των συνενούμενων δήμων.\nΘέματα που τόσο καιρό ελπίζαμε να λυθούν από διαδημοτικές συνεργασίες, τώρα μπαίνουν υποχρεωτικά στο τραπέζι π.χ γι αός αμας αφορά το κυκλοφοριακό πρόβλημα που δημιουργείται από τα βόρεια σύνορα της πόλης μας, ή η επίδραση στο κυκλοφοριακό που δημιουργεί το σούπερ μάρκετ ΑΒ στο κόμβο Κηφισιάς και Χαριλάου Τρικούπη, ή τα αντιπλημμυρικά έργα της Εκάλης με τα τυφλά φρεάτια στη περιοχή της Ν. Ερυθραίας, τώρα δεν πρόκειται να ξανασυμβούν επειδή θα αντιμετωπίζονται ενιαία και όχι εγωιστικά από κάθε δήμο σε βάρος άλλου. Η οδός Τατοϊου ή η Χαριλάου Τρικούπη που οριοθετούν τους Δήμους Ερυθραίας και Κηφισιάς πρέπει να αντιμετωπιστούν ενιαία σαν μια πολεοδομική ενότητα.\nΛοιπόν, οι μεταφορές, τα αντιπλημμυρικά, οι χρήσεις γης, το κυκλοφοριακό, η αισθητική της πόλης, το περιβάλλον, μπορούν να βρουν λύσεις, με τη συμμετοχή του δήμου σε προγράμματα και μέτρα χρηματοδότησης από διάφορους φορείς.\nΓενικά οι καινοτομίες και οι αρμοδιότητες που εισάγει ο Καλλικράτης απαιτούν δήμους πληθυσμιακά μεγαλύτερους, έτσι ώστε να μπορούν λόγω κλίμακος να πραγματοποιηθούν αφ? ενός αλλά και να εξοικονομηθούν πόροι αφ? ετέρου.\nΟι παλιοί συνενούμενοι δήμοι, θα κρατηθούν σαν οντότητες με Τοπικό Συμβούλιο και Τοπικό Αντιδήμαρχο.\nΗ άρνηση για συνένωση και οι «φόβοι» που εκφράζονται για το νόμο δεν έχουν καμιά βάση.\nΑκούστηκαν διάφορα, προβληματισμοί, επιφυλάξεις και ανησυχίες.\nΚυρίως η συνένωση μας με την Κηφισιά επιλεκτικά και όχι με την Εκάλη δημιουργεί τις διάφορες αντιδράσεις με επιχειρήματα έωλα και αφελή του τύπου «θα μας απορροφήσει» ή πιο παραστατικά θα μας «καταπιεί» η Κηφισιά. Αλήθεια γιατί αυτός ο φόβος κανιβαλισμού; Τηρουμένων των αναλογιών θα έπρεπε και οι Εκαλιώτες να μας κατηγορήσουν για αλλοτρίωση και ιδιοτέλεια.\nΑν στο νου μας έχουμε ένα δημοτικό συμβούλιο εμπαθές, προκατειλημμένο και αδιάφορο για ένα μεγάλο μέρος του Δήμου και ιδιοτελές τότε πράγματι οι φόβοι μας έχουν αξία.\nΑν όμως στο νου μας έχουμε ένα δημοτικό συμβούλιο που φροντίζει για τα προβλήματα της πόλης και των κατοίκων του από τη μια άκρη στην άλλη και ένα δήμαρχο αυτής της νοοτροπίας, τότε όλοι οι φόβοι είναι ανυπόστατοι.\nΜια δημοτική αρχή οφείλει και πρέπει να ασχοληθεί με τις υποβαθμισμένες γειτονιές της περιοχής της τόσο, όσο χρειάζεται για να καταφέρει να τις κάνει ανταγωνιστικές με τις αντίστοιχες αναβαθμισμένες.\nΊσως, την εποχή που οι επικοινωνίες γινόντουσαν με αγγελιαφόρους, η μετακίνηση ήταν δύσκολη, αφού γινόταν κυρίως με τα πόδια, και η κύρια απασχόληση των κατοίκων ήταν ο πρωτογενής τομέας, τότε πράγματι ήταν λειτουργικές οι μικρές Κοινότητες για να αντιμετωπιστούν βασικές ανάγκες της περιοχής, όπως η συλλογή σκουπιδιών, η έκδοση πιστοποιητικών και ίσως οι διανοίξεις ή συντηρήσεις οδών.\nΣήμερα στην εποχή της ηλεκτρονικής διακυβέρνησης, όπου οι επικοινωνίες και οι μεταφορές έχουν εκμηδενιστεί απαιτείται ένας δήμος μεγάλος για να μπορεί να υποδεχθεί το καινούργιο και τα μεγάλα έργα, που αποδίδουν και εξυπηρετούν μεγάλο πληθυσμιακό δυναμικό.\nΑκόμη για να λειτουργήσει και να εφαρμοστεί ο «Καλλικράτης» έχει ανάγκη από αιρετούς με ανάλογες και εξειδικευμένες γνώσεις.\nΗ όποια αντίδραση εκφράζεται στο όνομα της Ν. Ερυθραίας δεν είναι και οπωσδήποτε αντικειμενική. Συνήθως περιέχει το δικό μας «θέλω» και ό,τι αυτό σημαίνει, το βαφτίζουμε «κοινό καλό» για να το περάσουμε ωραιοποιημένο στον κόσμο. Επενδύουμε τα «θέλω» μας με ωραία λόγια για να αποκτήσουν την «έξωθεν καλή μαρτυρία».\nΑν ο καθένας από μας κάνει την αυτοκριτική του, θα διαπιστώσει την αλήθεια. Αν αφήναμε τον εαυτό μας έξω από τα γεγονότα και μένουμε απλοί παρατηρητές, χωρίς να μας εξουσιάζει το ίδιο συμφέρον, θα διαπιστώναμε στο όχι μακρινό μέλλον, την αναγκαιότητα και τα θετικά αποτελέσματα του νομοσχεδίου «Καλλικράτης».\nΚάποιοι κρίνουν τη πρόταση εξ αρχής αρνητικά. Είναι πεπεισμένοι ότι η συνένωση των δήμων δεν τους εξυπηρετεί προσωπικά και την αναλύουν με δήθεν αντικειμενικά κριτήρια χρησιμοποιώντας ακραία παραδείγματα με υποθετικές παραμέτρους που καταλήγουν σε στρεβλά και αντιεπιστημονικά αποτελέσματα.\nΗ αυτοδιοικητική μεταρρύθμιση ήταν αναγκαία και απαίτηση όλων.\nΑς σταματήσουν οι μίζερες φωνές και ας χρησιμοποιήσουμε αυτή την αλλαγή για να φτιάξουμε καλύτερες πόλεις και αιρετούς άρχοντες αξιόπιστους.\nΗ Ερυθραία δεν έχει να φοβηθεί τίποτα από τη μεταρρύθμιση, αντίθετα θα κερδίσει και είναι αυτό που θέλουν, όσοι τη βλέπουν σαν την πόλη που αγάπησαν!\nΠροηγούμενο άρθροΡΟΜΠΕΝ ΤΩΝ ΔΑΣΩΝ & ΡΑΝΤΕΒΟΥ ΓΙΑ ΠΑΝΤΡΕΜΕΝΟΥΣ\nΕπόμενο άρθροΝΙΚΟΛΑΟΣ ΑΝΔΡΕΑΔΑΚΗΣ: Ο Λυθριανός Πρωταθλητής Ελλάδος


Προσοχή στις παραπλανητικές διαφημίσεις των σούπερ μάρκετ - Dikaiologitika News | Ειδήσεις\n- Αναγράφοντας μόνο το ποσοστό έκπτωσης (πχ. -50%) χωρίς να αναφέρεται ούτε η αρχική ούτε η τελική τιμή.\n- Αναγράφεται η τελική τιμή της προσφοράς, χωρίς να αναγράφεται η αρχική.\n- Παρατηρείται η αναγραφή της αρχικής τιμής με μικρή γραμματοσειρά, ενώ αντιθέτως η τελική με μεγάλους αριθμούς.\n- Με «ηχηρά» μηνύματα, π.χ. μοναδικές προσφορές, super προσφορά, μην το χάσεις!, που δελεάζουν τον καταναλωτή χωρίς όμως να είναι εμφανής η προσφορά με την αναγραφή της τιμής πριν και μετά την προσφορά.


a-P e l l a: Στο στόχαστρο των κομμάτων ο τιμωρητικός και εισπρακτικός χαρακτήρας των μέτρων Μητσοτάκη\nΚίνημα Αλλαγής: «Ξέχασε» να πει το παραμικρό για την ενίσχυση του ΕΣΥ\nΟ γραμματέας του Κινήματος Αλλαγής, Μανώλης Χριστοδουλάκης, σημειώνει στην ανακοίνωσή του:\n«Η αναποτελεσματικότητα επιβάλλει την υποχρεωτικότητα. Στο “και πέντε” ο κ. Μητσοτάκης εξήγγειλε ένα μέτρο στην κατεύθυνση που είχαμε ζητήσει».\n«Όμως πριν προχωρήσει στον εμβολιασμό με βάση την ηλικία, έπρεπε να ξεκινήσει από το ίδιο το κράτος. Δεν μπορεί να ελέγχει ένας ανεμβολίαστος την τήρηση των μέτρων για τον εμβολιασμό. Ας τολμήσει. Δυστυχώς βέβαια, για μία ακόμα φορά, «ξέχασε» να πει το παραμικρό για την ενίσχυση του ΕΣΥ».\nΚΚΕ: «Ατομική ευθύνη με ποινή»\nΑπό την πλευρά του, το γραφείο Τύπου του ΚΚΕ τονίζει ότι σήμερα η κυβέρνηση «κάνει ένα βήμα παραπέρα, θεσπίζοντας την “ατομική ευθύνη” με ποινή, αναγκάζοντας τους ανεμβολίαστους άνω των 60 ετών να πληρώνουν πρόστιμο 100 ευρώ τον μήνα, χωρίς πάλι να παίρνει κανένα μέτρο, ούτε για την οργάνωση ενός εμβολιαστικού προγράμματος με ιατρικό έλεγχο, φαρμακοεπαγρύπνηση, ουσιαστική και προσωποποιημένη ενημέρωση του λαού, ούτε για τη στήριξη του δημοσίου συστήματος υγείας, ούτε για την αποσυμφόρηση των κρίσιμων χώρων διασποράς».\nΕπισημαίνει ότι, από την πρώτη στιγμή της πανδημίας, η κυβέρνηση της ΝΔ είχε εναποθέσει την αντιμετώπισή της στην «ατομική ευθύνη», για να συγκαλύψει τις δικές της ευθύνες στη λήψη των αναγκαίων μέτρων προστασίας και τη στήριξη του δημοσίου συστήματος υγείας.\n«Κι όλα αυτά τη στιγμή που όλη η πορεία της πανδημίας και ο κίνδυνος νέων μεταλλάξεων επιβεβαιώνει ότι ο έγκαιρος και μαζικός εμβολιασμός είναι μεν αναγκαίος, όχι όμως ικανός από μόνος του για να αντιμετωπίσει την εξάπλωση του ιού. Ουσιαστικά πρόκειται για επανάληψη της ίδιας "συνταγής" που έχει οδηγήσει στη σημερινή τραγική κατάσταση, των καθημερινών ρεκόρ σε κρούσματα και της εκτόξευσης διασωληνωμένων και θανάτων» σημειώνει.\nΜέΡΑ25: Αυταρχισμός πακέτο με το οικονομικό όφελος\nΕξίσου σκληρή ήταν η ανακοίνωση του ΜέΡΑ25, στην οποία επισημαίνει:


Ποια σειρά επιστ. φαντασίας θεωρείτε καλύτερη; (poll 2010-2011) - Page 5 - Cine & TV: SF&F - SFF.gr - Επιστημονική Φαντασία, Μυθοπλασία, Τρόμος\nΣτους πόσους θα ευχαριστηθείς;;\nΑν είναι να πω σε 2-3 άτομα, να έρθουν να κάνουν register στο site, να ψηφίσουν να ηρεμήσουμε :)\nΑν είναι να πω σε 2-3 άτομα, να έρθουν να κάνουν register στο site, να ψηφίσουν να ηρεμήσουμε\nΘα ευχαριστηθώ με όσους περισσότερους ψήφους γίνεται! Και είμαι απολύτως ήρεμος!\nΠοτέ δεν είπα ότι ΕΣΥ δεν είσαι ήρεμος.\nΈχεις καμιά προτίμηση στους ψήφους ή να τους πω να το παίξουν στην τύχη;;\nΔεν μπορώ να επηρεάσω την ψηφοφορία!!\nΜπορώ εγώ... Babylon 5 !\nΕίπαμε ψυχραιμία!! αφήστε τους υποψήφιους ψηφοφόρους ανεπηρέαστους!!\nΩπ! 29 ψήφοι! βλέπω το firefly στην τρίτη θέση μαζί με το TNG!\nΑντε πιάσαμε τους 30 ψήφους!! Το Galactica καθαρά πάλι στην πρώτη θέση ενώ τα TNG και Firefly μόλις μία ψήφο πίσω από το B5! Αντε να δούμε τι θα γίνει!\nΑν και οι 30 ψήφοι είναι πέρα από κάθε αρχική προσδοκία παρακαλώ συνεχίστε να ψηφίζετε!! Τουλάχιστον να λυθεί το πρόβλημα της τρίτης θέσης!\nΩχ 3 σειρέσ στην τρίτη θέση!! Επειδή βλέπω ότι κάποιοι ψηφίζουν μόμο μία σειρά επαναλαμβάνω ότι έχουν δικαίωμα να ψηφίσουν περισσότερες.\nEdited August 26, 2010 by karatasiospa\nΈριξα κι εγώ το κουκί μου στον Δόκτορα τον Χου, ιδίως με Μπέικερ για Δόκτορα, ω! τί εποχές και κείνες!\nTο Firefly στην δεύτερη θέση ισοβαθμώντας με το B5! Εκεί που είχαμε πρόβλημα στην τρίτη θέση τώρα έχουμε στην δεύτερη! Γι'αυτό συνεχίστε να ψηφίζετε!\nΠάντως η εξέλιξη της ψηφοφορίας είναι πολύ ενδιαφέρουσα (και αρκετά διαφορετική απ'οτι περίμενα).\nΚαι επαναλαμβάνω μπορείτε να ψηφίσετε περισσότερες από μία σειρά!\nEdited August 27, 2010 by karatasiospa\nΡε συ καρατασιοπα,ουτε για το\nτετοια πιεση να ψηφισουμε...:tongue:\nΝαι, μιλάμε για τρελό και αδυσώπητο promotion!\nΠου να τον πλήρωναν κιόλας...\nΚάτι τέτοιο ετοιμαζόμουν να γράψω κι εγώ. You' re in my mind, heiron. Έεεελεος! Μας έπρηξες με την ψηφοφορία! Στις πόσες ψήφους θα τα παρατήσεις; Μόλις βγει το δικό σου; Πες μας ποιο είναι, να ακυρώσουμε τις ψήφους μας, να το ψηφίσουμε όλοι μαζί, γιατί αλλιώς δε γλιτώνουμε...\nΈεεελεος! Μας έπρηξες με την ψηφοφορία! Στις πόσες ψήφους θα τα παρατήσεις; Μόλις βγει το δικό σου; Πες μας ποιο είναι, να ακυρώσουμε τις ψήφους μας, να το ψηφίσουμε όλοι μαζί, γιατί αλλιώς δε γλιτώνουμε...\nJoin the Dark Side, little one...\nτετοια πιεση να ψηφισουμε...\nBabylon 5 the way to go...\n32 ψήφοι σε 28 μέρες, δηλαδή περίπου 1,15 ψήφους την ημέρα. Αρκετά καλά αλλά θα μπορούσε να είναι και καλύτερα!\nΚ'αποιος διέγραψε την ψήφο του! λίγο κουφό αλλά δικαίωμα του.\nΚαλο μηνα σε ολους . Με εβαλες σε πολλες σκεψεις με αυτο το poll, Αφου καθησα και διαβασα οοοοτι εχετε γραψει ξεκινησα να ψηφιζω και καταντησε γελοιο.\nΕβαλα αυστηροτερα κρητηρια στον εαυτο μου και κατεληξα σε 10 σειρες που παλι ηταν γελιο.\nΔε μπορουμε να μιλαμε για επιστηνονική φαντασία χωρις να αναφερουμε εεεστω και μια φορα το Star Trek και οταν λεμε Star Trek εννοουμε Spock Kirk Bones Scotty δλδ TOS\nτο NG και ο Picard με εκαναν να κολλησω με το franshise, αλλα πλεον το θεωρω λιγο χλιαρο, Voyager και Enterpise πραγματικα θα ηθελα να βρισκομαι σε κεινες τις\nγεφυρες, διασκεδασα αρκετα και με τις 2 αυτες σειρες. Το DS9 δεν μου εκανε πολυ κλικ και δεν καθησα να το δω ολο (ακομα)\nΨηφο σε Voyager και Enterprise γιατι στην TOS με εκνευριζουν τα τεραστια κουμπια σε ολα :tongue: (η το τυρπουσον που ειχε η Uhura στο αυτι της ελεος )\nBSG παλιο και νεο, ενα θα πω Frakking Toasters . Cylons ftw ... Ψηφο στην καινουρια σειρα ...\nψηφο στο Doctor Who γιατι αμα σε κυνηγανε τα Daleks φωναζοντας Exterminate ακομα και τα Borg αλλαζουν δρομο !!!\nTerminator: the sarah connor chronicles παιζει να γουσταρεις Cylons Dalek και να μην γουσταρεις ενα Terminator ειδικα αμα το Skynet ειναι τοσο σεξοπορνοδιεστραμενο\nκαι φτιαχνει cyborg φονιαδες με τη μορφη και το σωμα της Summer Glau?\nΑυτα που ψηφισα\nStar Trek Enterpise\nΑυτα που σκεφτομουν να ψηφισω\nBSG old (λιγο παλιο για την εποχη μας πλεον, σαν το TOS! Αλλα σαν τη λαμψη των "Κυλώνων" δε παιζει να ξαναδουμε στη TV )\nStargate Atlantis (σε poll που υπαρχει Star Trek ποτε δε ψηφιζεις SG η Star Wars αμα θες να εισαι σωστος trekkie η trekker )\nJericho (Μου φανηκε οτι στο τελος ηταν σαν να του κυνηγουσαν Ινδιανοι, τα μαζεψαν αρον αρον και τρεχανε τα γεγονοτα)\nTorchwood (Αναθεμα και αμα το καταλαβα ποτε !!! )\nSeaquest (Φοβαμαι τα βαθια σκοτεινα νερα )\nsorry για το μεγαλο post ...\nδικός μας είσαι. Το μόνο επεισόδιο που θυμάμαι από τη σειρά είναι εκείνο που αλείφουν με σάλτσα την cyberwoman που τους κυνηγά για να της επιτεθεί ο πτεροδάκτυλος που έχουν για κατοικίδιο.\nΚαι εγώ μέχρι το 7ο επεισόδειο το άντεξα.\nΚατά τα άλλα το BSG φαϊνεται να έχει ξεφύγει για τα καλά ενώ έχουμε από δύο σειρές στην δεύτερη και τρίτη θέση. Μια έκπληξη είναι ότι το Enterprise έχει ξεπεράσει σε ψήφους το TOS. Αλλά έχουμε κολλήσει λίγο στις 32 ψήφους.\nEdited September 2, 2010 by karatasiospa\nΜήπως καμμιά ψήφος ακόμη;\nBattlestar Galactica reimagined, καταπληκτική δουλειά.\nΑκολουθείται από το X-files.\nΝαι αλλά γιατί δεν ψήφισες;


James Cameron | People | movies.matia.grJames Cameron – movies.matia.gr\nΗ τρίτη ταινία της καριέρας του, ο «Εξολοθρευτής» (1984) με τον Arnold Schwarzenegger, στην οποία υπογράφει το σενάριο και την σκηνοθεσία, τον καθιέρωσε εμπορικά και καλλιτεχνικά. Ακολουθεί το «Aliens» (1986) με τη Sigourney Weaver να επαναλαμβάνει με επιτυχία το ρόλο της Ellen Ripley ενάντια στους εξωγήινους και η «Άβυσσος» (1989), μια πιο ψαγμένη ταινία, με τον Ed Harris στα φόρτε του. Το 1991 είναι η «Μέρα της Κρίσεως» και αυτή την φορά ο Schwarzenegger είναι ένας Εξολοθρευτής που τάσσεται στο πλευρό των ανθρώπων, και τα ειδικά εφέ γράφουν κινηματογραφική ιστορία. Τα δικαιώματα για τον «Εξολοθρευτή» τα δίνει στην πρώην σύζυγό του Linda Hamilton η οποία τα πωλεί στην Carolco Pictures. Οι επόμενες ταινίες και τηλεοπτικές σειρές του Terminator franchise, έχοντας περάσει σε άλλα χέρια, δύσκολα συγκρίνονται με τις δύο πρώτες που δημιούργησε ο James Cameron.\nΤο 1997 ανέβασε τον πήχη ακόμα πιο ψηλά με την ταινία «Τιτανικός» με πρωταγωνιστές τον Leonardo DiCaprio και την Kate Winslet. Το ρομαντικό στοιχείο του σεναρίου από τη μία και τα μοναδικά και πρωτοποριακά ειδικά εφέ από την άλλη έφεραν την ταινία στην πρώτη θέση του Box Office για πάρα πολύ καιρό, η οποία κέρδισε μάλιστα και 11 Όσκαρ.\nΤα επόμενα χρόνια ο James Cameron έφτιαξε διάφορα ντοκυμανταίρ για τα βάθη του ωκεανού, που έμοιαζαν να σχετίζονται με τον «Τιτανικό» και την «Άβυσσο». Αλλά κάπου εκεί, πολύ παραπάνω από 20000 λεύγες κάτω από την θάλασσα, ο Cameron βρήκε την έμπνευση για να συνεχίσει και να ξεπεράσει για άλλη μια φορά τον εαυτό του. Μιλάμε φυσικά για το «Avatar» (2009) μια απίστευτη κινηματογραφική εμπειρία, με μηνύματα τόσο για την οικολογία όσο και για την αντίσταση ενάντια στις πολυεθνικές εταιρείες. Κι όσο εμείς περιμένουμε με ανυπομονησία τις συνέχειες στο Avatar, ο James Cameron ετοιμάζει ένα ντοκυμανταίρ για τη Χιροσίμα με τίτλο «The Last Train from Hiroshima: The Survivors Look Back».


Η προετοιμασία της Jaimee Fourlis στο Αγρίνιο (pics) - tennisnews.gr - Το Τένις στην Ελλάδα\ntn team\tΠαρασκευή, 29 Οκτωβρίου 2021 - 15:21\nΗ μόλις 22 χρονών Jaimee Fourlis, που γεννήθηκε και μεγάλωσε στην Αυστραλία, κατάγεται από το Αγρίνιο. Πριν λίγες μέρες, πραγματοποίησε την προετοιμασία της για την επιστροφή της στο tour στις εγκαταστάσεις του Trichopoulos Tennis Club στο Αγρίνιο, όπου έδειξε τη γλυκύτητα και την ταπεινότητά της, δίνοντας αυτόγραφα και βγάζοντας φωτογραφίες με τα παιδιά της ακαδημίας.\nΗ Jaimee είναι επαγγελματίας τεννίστρια με υψηλότερο ranking WTA στο Nο.189. Έχει κερδίσει τέσσερις τίτλους ITF singles και τρεις ITF doubles τίτλους. Έχει λάβει μέρος σε όλα τα Grand Slam, αντιμετωπίζοντας παίκτριες όπως η Caroline Wozniacki και Svetlana Kuznetsova. Ένα χειρουργείο όμως στον αριστερό της ώμο την κράτησε 9 μήνες εκτός γηπέδων αλλά έχει αρχίσει ήδη την προετοιμασία για το tour. Το διάστημα του Σεπτεμβρίου-Οκτωβρίου βρίσκονταν στο Αγρίνιο και προπονούνταν στις εγκαταστάσεις του Trichopoulos Tennis Club.\nΣτις 20 Οκτωβρίου η Jaimee ταξίδεψε για Αυστραλία όπου μετά την 14ημερη καραντίνα (!) θα ξεκινήσει την προετοιμασία της για τα προκριματικά του Australian Open.\nΕίναι μεγάλη τιμή για την πόλη του Αγρινίου να έχει μια επαγγελματία αθλήτρια τόσο υψηλού επιπέδου και ως ένδειξη τιμής το ολοκαίνουριο 5ο γήπεδο των εγκαταστάσεων πήρε το όνομά της και λέγεται "Jaimee Fourlis Court".\nΟ ιδιοκτήτης του club και προπονητής Νίκος Τριχόπουλος δήλωσε: "Η Jaimee είναι μια πολύ γλυκιά και ταπεινή αθλήτρια που αμέσως δείχνει του υψηλό της αθλητικό επίπεδο. Προτίμησε τις εγκαταστάσεις μας για τις προπονήσεις της δηλώνοντας ενθουσιασμένη τόσο με τα γήπεδα όσο και με τον τρόπο λειτουργίας των ακαδημιών. Πολύ πρόσχαρη με όλους έδινε αυτόγραφα και φωτογραφίζονταν με πολλά παιδιά της ακαδημίας μας, ενώ παράλληλα αυτά είχαν την τύχη να παρακολουθήσουν τις προπονήσεις της. Ευχόμαστε στη Jaimee καλή δύναμη, καλή συνέχεια και καλή τύχη στο tour."\nTrichopoulos Tennis Club\nΤρίτη, 07 Σεπτεμβρίου 2021 - 19:03 07/09/2021 - 19:03


Κίνα Χωρίς θόρυβο Ετικέτες ID για κατοικίδια Κατασκευαστές\nΠεριγραφή:Χωρίς θόρυβο,Χωρίς θόρυβο Ετικέτες ID μικρής φυλής,Χωρίς ετικέτες ταυτότητας με γατάκι\nΣπίτι > Προϊόντα > Ζώνες και λουριά σκυλιών > Pet ID tags > Χωρίς θόρυβο Ετικέτες ID για κατοικίδια\nΑρ. μοντέλου: PIT-B500013\nΔιαφορετική από τη συμβατική μέθοδο βαθιάς χάραξης, η τεχνολογία τεχνολογίας χάραξης με λέιζερ χρησιμοποιεί λέιζερ για να παράγει υψηλή θερμοκρασία, καθιστά την επιφάνεια από ανοξείδωτο χάλυβα οξειδωμένη και παράγει καθαρή γραφή μετά από γρήγορη ψύξη. Μπορεί να φαίνεται σαν να φτιάχτηκε με εκτύπωση με τζετ, αλλά στην πραγματικότητα είναι εντελώς διαφορετικό. Με την τεχνολογία αυτή η ετικέτα No Noise Small Breed ID δεν είναι επιρρεπής στο ξεθώριασμα των χρωμάτων.\nΟι ετικέτες No Noise Dog Cat ID έχουν πωληθεί καλά σε πολλές χώρες, συμπεριλαμβανομένων των ΗΠΑ, της Ευρώπης, της Ιαπωνίας, της Αυστραλίας κ.λπ. Η εταιρεία μας δέχεται OEM & ODM και προσφέρει ποικιλία ετικετών No Noise Kitten ID που μπορούν να ικανοποιήσουν τις πολυάριθμες απαιτήσεις σας.\nΧωρίς θόρυβο Ετικέτες ID για κατοικίδια Περιγραφή:\nΑνοξείδωτο φύλλο για πληροφορίες ετικετών, μαλακό & ανθεκτικό καουτσούκ για κολάρα; Χρώμα καουτσούκ: Μαύρο, Λευκό, Ροζ, Μπλε, Κόκκινο, Ματζέντα\nΕπιλέξτε ένα κατάλληλο, πριν κάνετε παραγγελίες, θα πρέπει να βρείτε το πλάτος του κολάρου του σκύλου σας. Μέγεθος: Μικρό μέγεθος 3/8 "(1,0 εκατοστά) γιακά πλάτος; Μεσαίο μέγεθος 5/8" (1,5 εκατοστά) γιακά πλάτος. Μεγάλο μέγεθος 3/4 "(2,0 εκατοστά) γιακά πλάτος; Χ-Μεγάλο μέγεθος 1,0" (2,5 πλάτος γιακά\nΩραία εκτύπωση. Όλα τα γράμματα είναι τόσο καθαρά όσο οι φωτογραφίες. Επιλέξτε το χρώμα και το μέγεθος που θέλετε πρώτα και αφήστε τα στοιχεία σας από τη γραμμή 1 έως τη γραμμή 4\nΧωρίς διαφάνεια στις ετικέτες σκύλου γιακά, το καουτσούκ είναι πολύ ανθεκτικό, είναι πολύ εύκολο να το φτιάξετε στα κολάρα του σκύλου σας\nΣιωπηλές ετικέτες σκύλου, χωρίς θόρυβο για σκύλο. Εκτός αυτού, είναι μια καλή επιλογή για ευαίσθητα δερματικά σκυλιά.\nΑν ενδιαφέρεστε για τα άλλα είδη κατοικίδιων ζώων μας, όπως ηλεκτρικά κουρευτικά ζώα, παλτά κατοικίδιων ζώων, μεταφορέα κατοικίδιων ζώων μαλακής όψης, σακίδιο κατοικίδιων ζώων, σκυλί εδάφους, εκπαιδευτικά βοηθήματα, δίσκοι πετάγματος, παιχνίδι σκυλιών Long Dog, παιχνίδι σήραγγας γάτας, μπορείτε να κάνετε κλικ απευθείας στις αντίστοιχες λέξεις-κλειδιά.\nΧωρίς θόρυβο , Χωρίς θόρυβο Ετικέτες ID μικρής φυλής , Χωρίς ετικέτες ταυτότητας με γατάκι , Χωρίς πλεξούδα , Χωρίς λουρί σκύλου τσοκ , Χωρίς πλεξούδα κουτάβι , Χωρίς κολάρο σκύλου , Λουρί κουταβιών


Euroleague: Το πλήρες πρόγραμμα. Εκεί κάνουν πρεμιέρα Παναθηναϊκός και Ολυμπιακός - Tromaktiko.gr\nEuroleague: Το πλήρες πρόγραμμα. Εκεί κάνουν πρεμιέρα Παναθηναϊκός και Ολυμπιακός\n19 Ιουλίου 2019 18:08\nΗ Euroleague ανακοίνωσε το πλήρες πρόγραμμα της νέας αγωνιστικής περιόδου. Εκτός έδρας «μάχη» για τον Ολυμπιακό στην πρεμιέρα – Στο ΟΑΚΑ ο Παναθηναϊκός.\nΗ Euroleague ανακοίνωσε και επίσημα το πλήρες πρόγραμμα της regular season , με τον Παναθηναϊκό να υποδέχεται τον Ερυθρό Αστέρα στο ΟΑΚΑ, στην πρεμιέρα του στη διοργάνωση (04.10.2019). Μια ημέρα νωρίτερα, ο Ολυμπιακός θα αντιμετωπίσει την Βιλερμπάν, στην Γαλλία.\nΗ πρώτη αγωνιστική της Euroleague κρύβει μεγάλο ματς στη Μαδρίτη, με την Ρεάλ να υποδέχεται την Φενέρμπαχτσε του Ομπράντοβιτς. Όσον αφορά την κάτοχο του θεσμού, ΤΣΣΚΑ Μόσχας, ξεκινά από την έδρα της Βαλένθια την προσπάθεια της για διατήρηση του… θρόνου.\nΠαναθηναϊκός και Ολυμπιακός θα περιμένουν αρκετό καιρό για το πρώτο ντέρμπι «αιωνίων» της Euroleague την ερχόμενη αγωνιστική περίοδο. Όπως ανακοίνωσε η Euroleague, οι δύο ελληνικές ομάδες θα βρεθούν αντιμέτωπες τη 12η αγωνιστική στο ΟΑΚΑ (06.07.2019).\nΔείτε ΕΔΩ το πρόγραμμα πλήρες πρόγραμμα των 34 αγωνιστικών της Euroleague


Ο τελευταίος των αφισών\nτην Ιουνίου 11, 2013\nΚείμενο: Γιώργος Παπαστογιαννούδης\nΕδώ και 35 χρόνια ο ζωγράφος Βασίλης Δημητρίου δημιουργεί αδιάκοπα και αποκλειστικά τις γιγαντοαφίσες που αναρτά κάθε εβδομάδα ο κινηματογράφος Αθήναιον στη συμβολή των οδών Αλεξάνδρας και Κηφισίας για την προβολή των ταινιών του. Τον συνάντησα στο εργαστήριο του για να μου διηγηθεί την ιστορία του. Μια ιστορία γεμάτη χρώματα, ταλέντο και ...ξύλο.\nΠολύ ξύλο, και μάλιστα επιβεβαιωμένο από τα πολλά κύπελλα και τα ακόμη περισσότερα μετάλλια που κοσμούν ένα ολόκληρο ράφι του σπιτιού του. Διότι ο ζωγράφος ήταν και εξαιρετικός πυγμάχος. «Ένα ατύχημα που είχα εκεί στα 19 μου, όταν με χτύπησε αυτοκίνητο, δεν μου επέτρεψε να συνεχίσω να αθλούμαι ως πυγμάχος και να παίρνω μέρος σε αγώνες, όμως από τη σκοπιά του προπονητή εξακολούθησα και είχα άμεση σχέση με το άθλημα για πολλά χρόνια».\nΦωτογραφία: Γιώργος Παπαστογιαννούδης\nΚαι η ζωγραφική; Πώς χωρά η ζωγραφική στη ζωή ενός πυγμάχου; «Από μικρός είχα αντιληφθεί το ταλέντο μου στη ζωγραφική και αυτό ήρθαν να το επιβεβαιώσουν και οι δάσκαλοι" μου στο σχολείο. Στα 14 μου βρέθηκα να κάνω μικροδουλειές στον κινηματογράφο Αττικόν στην Κυψέλη, προκειμένου να παρακολουθώ τις ταινίες ως κανονικός θεατής και όχι κρεμασμένος από τα δέντρα έξω από τη μάντρα του. Τότε ήταν που προσπάθησα για πρώτη φορά να ζωγραφίσω τους πρωταγωνιστές που έβλεπα στο ταμπλό. Με είδε ο ιδιοκτήτης και αποφάσισε να με βοηθήσει. Με έστειλε σε γνωστούς καλλιτέχνες της εποχής που είχαν εξειδίκευση στη γιγαντοαφίσα και έτσι ξεκίνησα».\nΤην πρώτη του αφίσα την έφτιαξε για το σινεμά Αστόρ στην οδό Σταδίου. «Η χαρά μου ήταν απερίγραπτη. Η δική μου αφίσα να φιγουράρει σε κεντρικό σινεμά της πόλης δίπλα σε γιγαντοαφίσες μεγάλων ζωγράφων της εποχής». Αυτό συνέβη στις αρχές της δεκαετίας του '50. Έκτοτε ο κ. Δημητρίου δεν έχει σταματήσει να φτιάχνει αφίσες για τον κινηματογράφο που τόσο πολύ αγαπάει. «Υπήρχαν περίοδοι που δούλευα για οκτώ κινηματογράφους την εβδομάδα. Σιγά-σιγά, όμως, αυτή η τέχνη άρχισε να χάνεται, καθώς οι επιχειρηματίες προτίμησαν να εκτυπώνουν τις αφίσες και όχι να αναθέτουν σε ζωγράφους τη δημιουργία τους».\nΤο Αθήναιον σήμερα είναι ο μοναδικός κινηματογράφος, όχι μόνο στην Ελλάδα, αλλά και σε ολόκληρη την Ευρώπη, που εξακολουθεί και τιμά την τέχνη της χειροποίητης γιγαντοαφίσας. Και ο κ. Δημητρίου είναι ο μοναδικός καλλιτέχνης του είδους στο ίδιο γεωγραφικό πλαίσιο. «Κάποια στιγμή με πήραν τηλέφωνο από ένα κανάλι της Γερμανίας και ήθελαν να με τραβήξουν βίντεο την ώρα που δουλεύω. Όταν ήρθαν, τους ρώτησα, «Πώς με βρήκατε εμένα και ήρθατε από τη Γερμανία να μου πάρετε συνέντευξη;» Μου απάντησαν πως «σήμερα στην Ευρώπη είστε μόνο εσείς, δεν υπάρχει άλλος που να κάνει αυτή τη δουλειά». Με πονάει, όμως, που δεν υπάρχουν συνεχιστές. Είμαι ο τελευταίος και, όταν σταματήσω εγώ, ξέρω ότι θα χαθεί αυτή η τέχνη που τόσα χρόνια υπηρετώ».\nΣτέκεται μπροστά από το γιγαντιαίο δημιούργημα του που μόλις έχει ολοκληρώσει για να τον βγάλω φωτογραφία. Πάνω σε 6 επί 2,5 μέτρα χαρτί την αφίσα για το "Hangover 3" που αυτή την περίοδο στους κινηματογράφους. «Κάποτε ολοκλήρωνα την αφίσα μέσα σε λίγες ώρες. Τώρα αυτή μου πήρε τρεις μέρες. Δεν έχω τις ίδιες αντοχές. Βγήκε καλή όμως», μου λέει και χαμογελά. Τον άφησα στην ησυχία του, γιατί πρέπει να φύγει για το Αθήναιον. Παρών σε κάθε ανέβασμα αφίσας, Τετάρτη βράδυ, μετά το τέλος της προβολής. Εκεί, να ελέγχει αν το δημιούργημα του μπήκε σωστά στη θέση που προβλέπεται.\nφύλλο 1031, 07-13/06/2013\nΒασίλης Δημητρίου: Ο μοναδικός «μποξέρ» της κινηματογραφικής αφίσας\nΒασίλης Δημητρίου, Ζωγράφος\nΟ άνθρωπος πίσω από τις χειροποίητες αφίσες του σινεμά\nO τελευταίος ζωγράφος του σινεμά


Γιατί τα like δεν είναι πάντα ψήφοι, του Ηλία Καραβόλια... - iporta.gr\nΗλίας Καραβόλιας / 16 Αυγούστου 2016 / No Comment\nΔεν νομίζω να είναι μόνο ελληνικό φαινόμενο οι ”πολιτκοί ” ( ακόμη και όσοι κατέρχονται στον στίβο της Αυτοδιοίκησης και αυτοβαπτίζονται πολιτικοί) να χρησιμοποιούν τα social media προσπαθώντας να περάσουν το μήνυμα της υπερδραστηριότητας. Ειδικά δε όσοι δεν μπορούν να διατυπώσουν πολιτικό λόγο,προτιμούν τα μηνυματικά δελτία τύπου και την απαραίτητη φωτογράφιση σε events και…πανηγύρια.\nΣτην εποχή της επικοινωνίας, κανείς δεν αφαιρεί το δικαίωμα των πολιτευτών και των αιρετών να προβάλλουν το έργο τους, τον λόγο τους, τις προθέσεις τους. Το ερώτημα είναι άλλο: η ζωή όπως φαίνεται στο facebook, με τις ευχές και τα συλλυπητήρια, με τις προσωπικές στιγμές και με την συλλογική εκκοσμίκευση, είναι ζωή εκ του Πραγματικού ; Μήπως τα like έχουν γίνει πλέον αυτόματη μηχανική επιβράβευση της παρουσίας του Άλλου, ακόμα και αν δεν μας εκφράζει ή δεν μας εκπροσωπεί; Είναι άραγε κάλπη το facebook όπου εκλέγουμε αντιπροσώπους τόσο σε επίπεδο χώρας όσο και σε τοπικό επίπεδο;\nΗ αλήθεια είναι ότι μια νέα πραγματικότητα αναδύθηκε στην σχέση πολίτη-πολιτικού , από την στιγμή ο πολίτης κρατάει στην παλάμη του ταυτόχρονα ,μηχανή επιβράβευσης και κυτίο παραπόνων. Tα smartphones και τα tablets είναι αυτά που μας βάζουν σε καθημερινά κοινοβούλια και σε συνελεύσεις. Μια ατελείωτη συνέλευση άλλωστε είναι η διαδραστική επικοινωνία στο ίδιο το διαδίκτυο.\nΚαι κάπου εδώ ξεκινάει η πλάνη, η ψευδαίσθηση. ”Μου κάνουν περισσότερα like από τον τάδε ή τον δείνα, άρα έχω περισσότερες ψήφους…” Εκ πρώτης όψεως δεν φαίνεται παράλογο. Όμως επειδή έχει αντικατασταθεί (στο μυαλό πολλών ) η κοινωνία ως σύνολο δρώντων υποκειμένων με την συνεχώς διευρυνόμενη κοινωνία τεχνοεπικοινωνίας ( facebook) τότε είναι που ξεκινάει το πρόβλημα. Ξέρουμε ότι απέχουν απο το facebook αρκετοί. Κυρίως γονείς και παππούδες. Έχοντας λοιπόν κάποιος 5 χιλιάδες φίλους, ξεχνάει ότι υπάρχουν άλλοι 5, 10, 20 χιλιάδες που δεν τον ξέρουν. Ο έμπειρος πολιτευτής θα εκμεταλλευτεί αυτή την ανισορροπία facebook και πραγματικότητας και θα εισβάλλει έξυπνα και στις δυο ”κοινωνίες”. Χειραψίες και επισκέψεις που θα δείχνουν γνήσιο ενδιαφέρον και κυρίως θέσεις, προτάσεις και όχι ατελείωτα ευχολόγια με …θαυμαστικά.\nΣε μια φουτουριστική εκδοχή της σημερινής Ελλάδας, ίσως η ψήφος να γίνει ηλεκτρονική και ίσως οι γονείς και οι παππούδες να πρέπει να μάθουν από τα παιδιά τους πώς να ψηφίσουν. Αλλά το ποιόν θα ψηφίσουν, δεν νομίζω ότι μπορεί να τους το επιβάλλουν τα παιδιά. Οι μεγαλύτερες γενιές αντιλαμβάνονται το πολύ απλό: με το να βρίσκονται ακόμα και μικρά παιδιά συνεχώς με ένα κινητό στο χέρι ,αλλοτριώνονται και η κοινωνία δεν ”παράγει” ,δεν δουλεύει δημιουργικά, απλά αναλώνεται σε μια ροή επικοινωνίας ψυχαναγκαστική σχεδόν, όπου οι δρώντες δεν θέλουν να μείνουν έξω από την ροή αυτή. Και ακριβώς εδώ είναι που αυτή η ροή, αυτό το ανοιχτό θέαμα στο facebook να βλέπεις τους πάντες σε κατάσταση ευτυχίας, δυστυχίας, αγανάκτησης,μοιάζει με έκσταση της παραγωγής( Baudrillard) αλλά δεν είναι. Δεν δημιουργεί ο άνθρωπος όταν απλά επικοινωνεί, ειδικά εικονικά. Και φυσικά το μείζον είναι ότι σε τέτοια ανηλεή επίθεση της οικονομίας στην ζωή αυτή καθ αυτή, το ανθρώπινο είδος, παρά το ότι έχει δωρεάν και άκοπα στο χέρι του την μεγαλύτερη κομμούνα όλων των εποχών ( internet) δεν συνασπίζεται για να διαμαρτυρηθεί, να εξεγερθεί, να επαναστατήσει.\nΚαλό είναι λοιπόν όσοι θέλουν να διατηρούν δημοφιλία μέσω του facebook, να καταλάβουν ότι τα like γίνονται ενίοτε και από τον καναπέ, οπότε ας φροντίσουν να “σηκώσουν” από τον καναπέ αυτούς τους ”φίλους”. Όχι με κραυγές και θαυμαστικά. Αλλά με την πλούσια ελληνική Γλώσσα και τον πανάρχαιο ελληνικό Λόγο…


ΤΟ ΣΤΕΚΙ ΤΗΣ ΚΑΘΗΜΕΡΙΝΟΤΗΤΑΣ: Πέτρες στη χολή - Με ποια συμπτώματα εμφανίζονται;\nΠέτρες στη χολή - Με ποια συμπτώματα εμφανίζονται;\nΟι πόνοι είναι δυσβάστακτοι μετά από την κατανάλωση λιπαρών τροφών.\nΤην ίδια στιγμή, όταν σχηματίζονται οι πέτρες στη χολή, ταλαιπωρούν τους πάσχοντες όχι μόνο την ημέρα αλλά και τη νύχτα με συνέπεια να αναστατώνεται αφάνταστα η καθημερινότητά τους.\nΑιματολογική εξέτασηΥπέρηχο/ενδοσκοπικό υπέρηχο


Κατηγορία: Μεσολόγγι Baxi\t Δημιουργήθηκε : Κυριακή, 15 Νοεμβρίου 2020 21:12\nΟ κόουτς των «νεοφώτιστων» που έχασαν για πρώτη φορά σήμερα μετά από 3 νίκες, τόνισε ότι η ομάδα του φοβήθηκε και σεβάστηκε το Περιστέρι στο πρώτο μέρος, αλλά στην επανάληψη πάλεψε το ματς.\nΑναλυτικά ο προπονητής του Μεσολογγίου, Ντίνος Καλαμπάκος τόνισε:\n«Να δώσω συγχαρητήρια στο περιστέρι και τον Αργύρη (σ.σ.: Πεδουλάκη). Είμαι ικανοποιημένος από την εικόνα που έδειξε η ομάδα. Νομίζω ότι πετάξαμε ένα πρώτο ημίχρονο γιατί τους φοβηθήκαμε η τους σεβαστήκαμε εντός εισαγωγικών πάρα πολύ. Στο δεύτερο ημίχρονο ήμασταν ανταγωνιστικοί. Δεν δικαιούται αυτή η ομάδα να έχει βλέψεις για περισσότερα πράγματα. Αλλά θέλαμε να δούμε τι βελτίωση είχαμε από το καλοκαίρι που παίξαμε ένα φιλικό με τα παιδιά από το Περιστέρι και μας κέρδισαν πάρα πολύ εύκολα και πάρα πολύ άνετα. Είμαστε και λίγο διαφορετική ομάδα τώρα, μαθαίνουμε.\nΣτο πρώτο ημίχρονο είχαμε ένα ριμπάουντ όλο κι όλο. Υπάρχει ποιοτική διαφορά μεταξύ των ομάδων. Δεν περιμέναμε ότι θα μας χτυπάγανε τόσο πολύ καλά και με τέτοια μεγάλη επιμονή στις αλλαγές γιατί έχουν το πλάνο, έχουν και την ποιότητα. Στο δεύτερο ημίχρονο λίγο αλλάξαμε την άμυνα μας, ισορροπήσαμε και τους κυνηγήσαμε λίγο καλύτερα. Δεν έχουμε την πολυτέλεια να έχουμε τρία παιδιά με το μυαλό τους να μην είναι εδώ. Κι έτι νομίζω φυσιολογικά ήρθε η ήττα.\nΜπορούμε να πούμε ότι φύγαμε και λίγο χαρούμενοι γιατί ήμασταν ανταγωνιστικοί, γιατί παίξαμε το ματς στα δυο σουτ, εμείς δεν βάλαμε κανένα από τα πέντε που επιχειρήσαμε στους 4 πόντους. Αντιθέτως φάγαμε δυο η τρία από τον Αθηναίου με την λήξη και η σεμνή τελετή έλαβε τέλος».


Μέτρα ανακούφισης επιχειρήσεων από τον Δήμο Ζαγοράς - Μουρεσίου - PagasitikosNews\nΒρίσκεστε εδώ: ΚΕΝΤΡΙΚΗ / ΠΗΛΙΟ / Μέτρα ανακούφισης επιχειρήσεων από τον Δήμο Ζαγοράς – Μουρεσίου\nΟ δήμαρχος Παν. Κουτσάφτης επισημαίνει πως η συμπαράσταση της Δημοτικής Αρχής στον δύσκολο αγώνα επιβίωσης των επιχειρήσεων, δεν περιορίζεται σε εφαρμογή μέτρων τα οποία έχει νομοθετήσει η Κυβέρνηση για τον περιορισμό των συνεπειών από την πανδημία.\nΣτέλνουμε το μήνυμα και στους καταστηματάρχες, τις επιχειρήσεις, τους επαγγελματίες πως η Δημοτική Αρχή βρίσκεται και σε αυτή τη δοκιμασία δίπλα τους.\nΜε την ίδια ανεξάντλητη θέληση, συνεχίζουμε και στη μάχη με τον κορωναϊό και τις συνέπειές του στην οικονομία και την κοινωνία.\nΤην έντονη διαμαρτυρία του προς τα αρμόδια Υπουργεία και φορείς της κυβέρνησης καθώς και την Τράπεζα της Ελλάδος, διατυπώνει ο Δήμος Ζαγοράς – Μουρεσίου για την υποτυπώδη κατάσταση στην οποία έχει περιέλθει η τραπεζική εξυπηρέτηση στην περιοχή του Ανατολικού Πηλίου.\nΠαράλληλα, σε συνεργασία με οικονομικούς και κοινωνικούς φορείς της περιοχής, θα εξεταστεί ένας νέος οδικός χάρτης, ο οποίος θα προσφέρει σύγχρονες και βιώσιμες λύσεις παροχής αναβαθμισμένων τραπεζικών υπηρεσιών.\nΉδη, επιχειρήσεις της περιοχής, οι οποίες ασφυκτιούν στο σχεδόν μονοπωλιακό τραπεζικό περιβάλλον, με διαρκή υποβάθμιση των τραπεζικών υπηρεσιών προς εταιρίες και φυσικά πρόσωπα, αναζητούν νέες, υγιείς συνεργασίες με πιστωτικά ιδρύματα για να υποστηρίξουν το επιχειρηματικό γίγνεσθαι και την πρόοδο.\nΟ δήμαρχος Παν. Κουτσάφτης εξέφρασε στην Τράπεζα Πειραιώς την έντονη δυσαρέσκεια της Δημοτικής Αρχής και της τοπικής κοινωνίας για το επίπεδο των υπηρεσιών της, τονίζοντας σε υψηλούς τόνους πως η επίκληση υποστελέχωσης, δεν γίνεται πλέον αποδεκτή.\n“Η τραπεζική εξυπηρέτηση στην περιοχή μας, υποβαθμίζεται διαρκώς σε αντίθεση με τις ανάγκες συνδημοτών μας, επαγγελματιών και επιχειρήσεων, επισκεπτών, παραγωγικών δυνάμεων οι οποίες δημιουργούν, αναπτύσσονται και ενισχύουν την τοπική οικονομία.\nΣτις ιδιαίτερες οικονομικές συνθήκες της πανδημίας, η υπομονή μας, η ανοχή όλων εξαντλήθηκε.\nΟι τραπεζικές υπηρεσίες στην περιοχή μας αντί να στηρίξουν την κοινωνία, την επιχειρηματικότητα, απουσίαζαν εκκωφαντικά , προκαλώντας πολλά προβλήματα με απροσδιόριστες οικονομικές συνέπειες.\nΟ έλεγχος και ο προσδιορισμός ευθυνών, είναι αρμοδιότητα ελεγκτικών Αρχών και της Δικαιοσύνης, επισημαίνει ο δήμαρχος και συμπληρώνει: “Δεν μένουμε σε διαμαρτυρίες, καταγγελίες, σε αναφορές.\nΤονίσαμε με τον πιο έντονο τρόπο ότι δεν επιτρέψουμε να συνεχιστεί η σημερινή κατάσταση η οποία υπονομεύει την αναπτυξιακή προσπάθεια.\nΖητάμε από την κυβέρνηση, την Τράπεζα της Ελλάδος, την Ελληνική Ένωση Τραπεζών, όλους τους συναρμόδιους φορείς, να προτείνουν άμεσα την νέα κανονικότητα στην τραπεζική εξυπηρέτηση των χιλιάδων συμπολιτών και επιχειρήσεων της περιοχής μας.”\nΣύλληψη τριών αλλοδαπών με πέντε κιλά κάνναβης στην Αγιά Λάρισας #κάνναβη - https://t.co/E1HqbMMQ8D - 51 δευτερόλεπτα πριν


Με μια πιρόγα φεύγεις και γυρίζεις.. Το αριστούργημα του Άλκη Αλκαίου με τα "κλειδωμένα" μυστικά\nΑρχική Τέχνες Με μια πιρόγα φεύγεις και γυρίζεις.. Το αριστούργημα του Άλκη Αλκαίου με...\nΜε μια πιρόγα φεύγεις και γυρίζεις.. Το αριστούργημα του Άλκη Αλκαίου με τα “κλειδωμένα” μυστικά\nΓεννημένος κοντά στα ελληνοαλβανικά σύνορα και πολιτογραφημένος κάτοικος της Πάργας ο ποιητής Άλκης Αλκαίος ήταν ανακάλυψη του Θάνου Μικρούτσικου, το 1977. Η γνωριμία τους έφερε την πρώτη τους συνεργασία, το 1978.\nΤο πραγματικό του όνομα ήταν Βαγγέλης Λιάρος. Στα ελληνικά γράμματα εμφανίστηκε για πρώτη φορά το 1967, με την έκδοση ενός μικρού δοκιμίου πάνω στον ποιητή Κ. Γ. Καρυωτάκη.\nΣτα τέλη της δεκαετίας του ’70 γνωρίστηκε με τον συνθέτη Θάνο Μικρούτσικο, οδηγώντας σε μία από τις μακροβιότερες και σπουδαιότερες συνεργασίες δημιουργών στο ελληνικό τραγούδι, με σημαντικές δισκογραφικές δουλειές, όπως το Εμπάργκο (1982) και Στου Αιώνα Την Παράγκα (1996).\nΔημιουργός αποτραβηγμένος από τα ΜΜΕ και τις δημόσιες εμφανίσεις, θεωρείται από τους σημαντικότερους ποιητές του ελληνικού τραγουδιού.\nΗ ποίηση του Άλκη Αλκαίου δεν υπήρξε “εύκολη” ούτε προφανής. Είναι γεμάτη συμβολισμούς, αλληγορίες, φιλοσοφικές αναφορές, οράματα. Ο λόγος του πολιτικός και ερωτικός, βαθύτατα συναισθηματικός και άμεσος, εκφράζει μια εσωτερική μοναξιά, σαν κρυφή πληγή. Μερικές φορές γίνεται η μοναξιά του νεοέλληνα μπροστά σε ένα ισχυρό σπουδαίο και γεμάτο συμβολισμούς παρελθόν, που ματαιώνεται μέσα σε ένα ετεροκαθοριζόμενο παρόν και μέλλον.\nΠόσο επίκαιροι ηχούν σήμερα οι στίχοι του “Ερωτικού” (Με μια πιρόγα): “Σκέπασε αρμύρα το γυμνό κορμί σου / σου `φερα απ΄ τους Δελφούς γλυκό νερό / στα δύο είπες πως θα κοπεί η ζωή σου / και πριν προλάβω τρις να σ΄ αρνηθώ / σκούριασε το κλειδί του παραδείσου”.\nΓιατί το αριστούργημα του Αλκη Αλκαίου που σε συνδυασμό με την αποθεωτική μελοποίηση του Θάνου Μικρούτσικου είναι για πολλούς το κορυφαίο ελληνικό τραγούδι που γράφτηκε ποτέ.\nΈνα ρεσιτάλ αλληγορίας με καλά κλειδωμένα «μυστικά» στις ποιητικές εικόνες που κατά συρροή αραδιάζει μέσα σε λίγους στίχους ο καλλιτέχνης.\nΣτα φόρουμ των μουσικόφιλων οι εκτιμήσεις ποικίλλουν από ένα τραγούδι αφιερωμένο στην Ελλάδα, έως έναν ύμνο για την ηθική, την οποία συμβολίζει η ηρωίδα του Σοφοκλή, Αντιγόνη.\nΌσο για την ταυτότητα της Αντιγόνης ο ίδιος ο Θάνος Μικρούτσικος σε συνέντευξη του στο Menshouse έχει πει:\n«Η αναφορά σε αυτή τη γυναίκα λειτουργεί αλληγορικά. Ακόμα και αν για αυτόν σημαίνει ένα συγκεκριμένο πρόσωπο, για όλους εμάς αντιπροσωπεύει κάποιο άλλο».\nΗ ερμηνεία του Δημήτρη Μητροπάνου είναι συγκλονιστική:\nΈνα μουσικό αριστούργημα που έχουν ερμηνεύσει επίσης αρκετοί καλλιτέχνες. Όπως ο Μανώλης Μητσιάς και η Χαρούλα Αλεξίου..\nΠληροφορίες: bookbar – menshouse


Αυτόν βλέπει η ΑΕΚ για δεξί μπακ! - inAEK.com\nΑρχική Ποδόσφαιρο Αυτόν βλέπει η ΑΕΚ για δεξί μπακ!\nΑυτόν βλέπει η ΑΕΚ για δεξί μπακ!\n25 Ιουλίου 2021 3:43 ΜΜ\nΗ ΑΕΚ εξακολουθεί να αναζητά δεξιό μπακ και το πρόσφατο όνομα που γράφτηκε πως την ενδιαφέρει είναι αυτό του Γκόντσγουιλ Εκπόλο.\nΜετά τα δημοσιεύματα που την ήθελαν να ενδιαφέρεται για την απόκτηση του δεξιού μπακ της Φίτεσε, Έλι Ντάσα ένα ακόμα δημοσιεύμα συνδέει το όνομα της ΑΕΚ με τον δεξιό μπακ της Χάκεν.\nΔιαβάστε επίσης: Τελειώνει το ψέμα: Γι’ αυτό αυξάνονται ραγδαία οι νοσηλείες των πλήρως εμβολιασμένων\nΠρόκεται για τον Νιγηριανό Γκόντσγουιλ Εκπόλο, ο οποίος φέρεται να βρίσκεται στη μεταγραφική λίστα της Ένωσης για τη θέση του δεξιού μπακ, τουλάχιστον σύμφωνα με τα όσα αναφέρουν στη Σουηδία.\nΟ ίδιος ο ποδοσφαιριστής πάντως τόνισε άγνοια για το ενδιαφέρον της ΑΕΚ τονίζοντας μεταξύ άλλων: «Δεν έχω ακούσει τίποτα γι ‘αυτό. Εγώ και η Χάκεν, θα μιλήσουμε μετά τη σεζόν. Θέλω να δω ποια είναι η καλύτερη επιλογή για μένα.\nΕάν πρόκειται να μείνω θα είμαι ευτυχισμένος, 100%. Αν είναι να φύγω θα πρέπει να μιλήσω με την ομάδα του. Κύριος στόχος μου είναι η Χάκεν“.\nΟ Γκόντσγουιλ Εκπόλο είναι 26χρονος Νιγηριανός δεξιός μπακ που αγωνίζεται στο σουηδικό πρωτάθλημα με τη φανέλα της Χάκεν και τα πρώτα του ποδοσφαιρικά βήματα τα έκανε στις Ακαδημίες της Μπαρτσελόνα.\nΤα τελευταία χρόνια με την Χάκεν έχει καταγράψει 93 συμμετοχές, έχοντας πετύχει 4 γκολ, ενώ έχει μοιράσει 9 ασίστ και αποτελεί τον βασικό δεξιό οπισθοφύλακα της σουηδικής ομάδας.\nΤο συμβόλαιό του με την σουηδική ομάδα ολοκληρώνεται τον Δεκέμβριο του 2021.\nΕπόμενο άρθροΞανά μαζί SNIK και Ηλιάνα (ΦΩΤΟ)


Τέλος του μήνα η ανακοίνωση του Σχεδίου Νόμου για τα ΑΕΙ μαζί και το νέο "μοντέλο" διοίκησης | esos.gr\nΜερικές ημέρες πριν την ανακοίνωση του Σχεδίου Νόμου και συγκεκριμένα την Τρίτη 24 Μαΐου η Γενική Γραμματεία Ανώτατης Εκπαίδευσης διοργανώνει σ συζήτηση-ημερίδα, με θέμα «Πανεπιστήμιο και Διαφάνεια -Μνημόνια Συνεργασίας Α.Ε.Ι. & Ε.Α.Δ.\nΝέο "μοντέλο" διοίκησης των ΑΕΙ\nΤο Σχέδιο Νόμου θα περιλαμβάνει διατάξεις για το νέο "μοντέλο" διοίκησης των ΑΕΙ , "κορμός" του οποίου θα είναι τα Συμβούλια Διοίκησης και ο Διευθύνων Σύμβουλος.\nΔηλαδή "μετακινούνται" αρμοδιότητες "κλειδιά" διοίκησης των ΑΕΙ από τα Πρυτανικά Συμβούλια και τις Συγκλήτους στα Συμβούλια Διοίκησης.\nΘεσμοθέτηση "φίλτρων" αξιοκρατίας , αντικειμενικότητας και διαφάνειας\nη αυξημένη εκπροσώπηση εξωτερικών μελών στα εκλεκτορικά .\nΔυνατότητα οργάνωσης Προγραμμάτων Εφαρμοσμένων Επιστημών από τα Πανεπιστήμια (Δείτε εδώ παλαιότερο ρεπορτάζ του esos).\n9. Κινητκότητα φοιτητών\n21 Μάιος 2022 01:23\nΤι είναι τα πανεπιστήμια? Εταιρείες? Και θα έχουν διευθύνοντα σύμβουλο. Έχουμε και το διοικητικό συμβούλιο, το μόνο που μένει είναι να βάλουν τα πανεπιστήμια στο χρηματιστήριο\n@ΣΧΟΛΕΣ ΕΦΑΡΟΜΟΣΜΕΝΩΝ ΕΠΙΣΤΗΜΩΝ\n20 Μάιος 2022 09:41\nΔεν χρειαζόμαστε σχολές εφαρμοσμένων επιστημών και φοιτητές 2 ταχυτήτων, τελεία και παύλα.\nΑφήστε τις πονηριές\n20 Μάιος 2022 09:30\nΤα πτυχία των αποφοίτων που συμπεριλαμβάνονται στο εθνικό μητρώο, θα είναι αυτομάτως ισότιμα κι αντίστοιχα, ναι η όχι;\n2 βδομάδες διαβούλευση... τρέχα... Εκλογές!\n20 Μάιος 2022 07:16\nΝομός άρπα κόλλα.\nΆρον άρον μόνο για να μπορεί να πει ότι έκανε κι ένα δικό της νομοσχέδιο.\nΒλέπετε τα επαγγελματικά δικαιώματα στα ιδιωτικά κολλέγια τα έδωσε με τροπολογία σε άσχετο νομοσχέδιο!!!\n2 βδομάδες διαβούλευση, δηλαδή ΠΑΝΙΚΟΣ να προλάβει τις εκλογές.\nΣτο καλό λοιπόν αφού ευτυχώς έκλεισε ο κύκλος σας στο ΥΠΕΘ... και να μην μας γράφετε!\n20 Μάιος 2022 06:50\nΑλλαγή στο υπουργείο παιδείας χρειάζεται και όχι στους πρυτάνεις. Είναι αδιανόητο στη χώρα αυτή που σε λίγο δε θα έχει νέους, να αλλάζουν τα πάντα στη παιδεία όταν αλλάζουν κυβερνήσεις.\nΕιδικά το παιδείας θα μπορούσε να διοικείται από ανεξάρτητη αρχή που στον τομέα της τριτοβάθμιας να έπαιξε ουσιαστικό ρόλο η σύνοδος των Πρυτάνεων. Η υπουργός για να προχωράει σε αποφάσεις έπρεπε να απαιτείται η σύμφωνη γνώμη της Συνόδου των Πρυτάνεων.\nΤα Πανεπιστήμια ήταν αυτοδιοικητα τελικά μόνο στα χαρτιά... στο τέλος ούτε στα χαρτιά θα είναι.\n19 Μάιος 2022 21:42\nΗ κυβέρνηση έχει καταρρεύσει. Οι σημερινές εκλογές έδωσαν το μήνυμα όπου η ΔΑΠ εξαφανίστηκε. Μετά από 3 χρόνια αδράνειας, αδιαφορίας και προκλητικής αυτο-αποθέωσης η χειρότερη υπουργός παιδείας από το 1974 και μετά ψέλλισε κάτι για το νέο νόμο. Η πλάκα είναι πως η διαβούλευση θα είναι 15 μέρες!!! Έχει αναβάλει την παρουσίαση πάνω από 6 μήνες και τώρα την έπιασε η βιασύνη. Γιατί να το φέρει τώρα; Ας αφήσει ως έχει την κατάσταση. Δεν έχουν νομιμοποίηση να διαλύουν τα πάντα λίγο πριν φύγουν.\nεκλογές. απλά πράματα\nΑνακύκλωση της τριτοβάθμιας, στο παρά πέντε ...\n19 Μάιος 2022 19:11\nΆρπα κόλλα ... και ότι βρέξει ας κατεβάσει:\n1. Εκλεκτορικά ....\n- η αυξημένη εκπροσώπηση εξωτερικών μελών στα εκλεκτορικά καθώς "και αύξηση τω και" κατά τη εξέλιξή τους στη συνέχεια .\n- Θα δοθεί η δυνατότητα "αποπομπής" στα "υπό θεσμοθέτησης" Συμβούλια Διοίκησης των περιπτώσεων φωτογραφικών προκηρύξεων.\nπαλιό μου, παλαιοκόσκινο και που να σε πετάξω;\nΚαινούργια που κι αυτά μπορεί να αποδειχθούν το ίδιο ανεδαφικά όπως κάποια από τα παλιά. Ανακύκλωση της τριτοβάθμιας, στο παρά πέντε των εκλογών. Ίδιες τακτικές με τον προκάτοχο, ίδια εκλογικά αποτελέσματα θα έχουν.\n19 Μάιος 2022 17:21\nAνακοινωση διορισμων θα εχουμε ; Μας βγηκε η ψυχη\n19 Μάιος 2022 16:27\nχωρίς αναδιάρθρωση του ακαδημαικού χάρτη, οποιοδήποτε νομοσχέδιο για τα ΑΕΙ είναι ελλιπές. Πάλι θα λειτουργούν τμήματα με 20-30-50 πρωτοετής, ενώ θα μπορούσαν να πάρουν 2πλάσιους και 3πλάσιους φοιτητές. Δεκάδες μέλη ΔΕΠ θα διδάσκουν αίθουσες με 5-10 φοιτητές. Αυτό είναι κατασπατάληση πόρων. Σε άλλα τμήματα της ίδιας σχολής μπορεί να υπάρχουν 200 πρωτοετείς.\n19 Μάιος 2022 13:46\n"...θα δοθεί η δυνατότητα συμμετοχής στις επιτροπές προγραμμάτων σπουδών των ομότιμων και αφυπηρητεσάντων καθηγητών..."\nΝέες, "φρέσκιες" και άριστες αντιλήψεις στην πράξη!\nΘα ληφθούν σοβαρά υπόψη!\n19 Μάιος 2022 13:39\n"Οι Πρυτάνεις, όπως ήδη έχουν ανακοινώσει, θα συγκαλέσουν έκτακτη Σύνοδο, προκειμένου να διατυπώσουν τις θέσεις τους επί των διατάξεων του Σχεδίου Νόμου."\n2-3 ημέρες η σύνοδος και 10 ημέρες η προετοιμασία/συγγραφώ των προτάσεων ίσα-ίσα προλαβαίνετε να σας λάβει υπόψη η Νίκη, πάλι καλά!\n19 Μάιος 2022 13:38\n"...Αμέσως μετά θα ακολουθήσει δημόσια διαβούλευση δύο εβδομάδων , με στόχο μέχρι τέλος του Ιούνη ή αρχές του Ιούλη, να έχει ψηφιστεί στη Βουλή..."\n2 εβδομάδες θεωρώ ότι είναι πολύ... κανονικά με τέτοια προετοιμασία 2 δευτερόλεπτα είναι αρκετά (να μου πεις βέβαια τόσο θα δει τα σχόλια η Νίκη μας!)\nΣΧΟΛΕΣ ΕΦΑΡΟΜΟΣΜΕΝΩΝ ΕΠΙΣΤΗΜΩΝ\n19 Μάιος 2022 13:29\nΤώρα πιο κοντά από ποτέ !!! Εκ τω έσω ...\n19 Μάιος 2022 12:08\nΠότε σκοπεύει η κυβέρνηση να λύσει την εκκρεμότητα με τους αποφοίτους των 5ετων γεωπονικών τμημάτων που δεν μπορούν ακομα να εγγραφούν στο επιμελητήριο και να κάνουν αίτηση στον ΑΣΕΠ;;; Κατά τα άλλα ενδιαφέρεστε για τη νεολαία και θέλετε να μείνουν τα παιδιά στη χώρα μας. Ντροπή σας.


Αφιέρωμα στη ρεμπέτικη Τετράς του Πειραιά\nΦιλανθρωπινων 6, Ιωάννινα\nΑφιέρωμα στη ρεμπέτικη "Τετράς" του Πειραιά την Παρασκευή 16 Νοεμβρίου στο Fidel Art Cafe Bar.\nΛάμπρος Κονταξής (μπουζούκι, τζουρά, τραγούδι), Γιώργος Δημόκας (μπουζούκι, ποτηράκια, τραγούδι), Δημήτρης Μάντης (μπαγλαμά, τραγούδι), Δημήτρης Πεταλάς (κιθάρα, τραγούδι)\nΏρα έναρξης 22.00. Είσοδος 3€\nΈτσι γεννιέται η «Τετράς του Πειραιά». Ένα μουσικό σχήμα που άλλαξε το τραγούδι. Ο Γιώργος Μπάτης aκόντευε τα 50, ο Στράτος Παγιουμτζής τα 30 και ο Ανέστης Δελιάς, ο μικρότερος της παρέας, τα 22 του χρόνια. Η συνεργασία τους γέννησε το Πειραιώτικο Ρεμπέτικο.\nΣυναντιούνται σε καφενεία και ταβερνεία της ευρύτερης περιοχής του Πειραιά, κατεβαίνουν στα βράχια της Πειραϊκής κι ερμηνεύουν τραγούδια αληθινά, που καθιερώθηκαν ως πειραιώτικα ρεμπέτικα τραγούδια. Ο Μάρκος Βαμβακάρης είχε έρθει στον Πειραιά το 1917 από τη Σύρα κι έμενε αρχικά στα Ταμπούρια. Έπιασε δουλειά στο λιμάνι σαν γαιανθρακεργάτης, μετά λιμενεργάτης και στη συνέχεια, εκδορέας στα σφαγεία του Πειραιά και της Αθήνας. Το 1924 πρωτάκουσε μπουζούκι κι έβαλε τα δυνατά του να γίνει ο πρώτος παίκτης. Έως το 1933 είχε γράψει πάνω από 50 τραγούδια.


ΘΕΡΙΝΑ ΜΟΥΣΙΚΑ ΦΕΣΤΙΒΑΛ ΣΤΗΝ ΕΛΛΑΔΑ | Balkon 3\nΘΕΡΙΝΑ ΜΟΥΣΙΚΑ ΦΕΣΤΙΒΑΛ ΣΤΗΝ ΕΛΛΑΔΑ\nΕπειδή σύντομα έρχεται το καλοκαίρι, το οποίο αποτελεί περίοδο διοργάνωσης πολυάριθμων μουσικών φεστιβάλ, αυτή είναι η κατάλληλη στιγμή για να κάνετε τον προϋπολογισμό σας και να αποφασίσετε ποιό φεστιβάλ θα επισκεφτείτε. Η ομάδα του Μπάλκον 3, ερεύνησε το θέμα αυτό και σας προτείνει τα καλύτερα θερινά φεστιβάλ στην Ελλάδα, τα οποία με το πρόγραμμά τους, την παράδοσή τους και την οργάνωσή τους, σίγουρα αξίζουν την προσοχή σας. Υπάρχει από κάτι για όλα τα μουσικά γούστα και προτιμήσεις. Ότι χρειάζεστε είναι καλή παρέα, καλή οργάνωση και θα λάβετε εγγυημένη διασκέδαση.\nRiver Party (1 εώς 5 Αυγούστου, Νεστόριο Καστοριάς )\nΤη χρονιά αυτή, το φεστιβάλ διοργανώνεται για 34η φορά. Η παράδοση το κατατάσει σε ένα από τα παλαιότερα, αλλά και πλέον ποιοτικά στην Ευρώπη, με τον αριθμό των επισκεπτών να κυμαίνεται κατά μέσο όρο στις 50 χιλιάδες, κάτι που πραγματικά αποτελεί μια σπάνια εμπειρία. Εκτός της πολύχρονης παράδοσης, το φεστιβάλ προσφέρει ένα ακόμη πλεονέκτημα – αιτία να το επισκεφτείτε και αυτό είναι η πανέμορφη τοποθεσία που πραγματοποιείται. Η τοποθεσία των μουσικών δρώμενων, όπως και ο κύριος χώρος του κάμπινγκ, βρίσκονται δίπλα σε ποταμό, περικυκλωμένο από πολύ πράσινο και άλλες φυσικές ομορφιές. Εκεί, εκτός από την καλή μουσική, θα μπορείτε να απολαύσετε και πενταήμερο πικ νικ. Το Ρίβερ Πάρτυ διοργανώνεται σε τοποθεσία που απέχει είκοσι περίπου χιλιόμετρα από την πόλη Καστοριά, η οποία βρίσκεται στο βορειοδυτικό τμήμα της Ελλάδας, σε απόσταση 200 χιλιομέτρων από τη Θεσσαλονίκη. Η πόλη είναι γνωστή λόγω των πολλών βυζαντινών ναών και κτιρίων που χρονολογούνται από την οθωμανική περίοδο. Το γεγονός αυτό αποτελεί επαρκή πρόκληση να επισκεφτείτε την πόλη, όταν δεν θα συμβαίνει κάτι το ενδιαφέρον στο κάμπινγκ.\nΣε ότι αφορά τη λίστα των καλλιτεχνών που θα συμμετέχουν, δεν έχει οριστικοποιηθεί ακόμη και καθημερινά συμπληρώνεται. Εώς τώρα έχει κανονιστεί η εμφάνιση των Thievery Corporation, Locomondo, Σωκράτη Μάλαμα, Νατάσα Μποφίλιου… Η τιμή του εισιτηρίου ανέρχεται στα 50 ευρώ και για τις πέντε μέρες και επίσης περιλαμβάνει μέρος για στήσιμο της σκηνής.\nRockwave (30 Ιουνίου ως 3 Ιουλίου, Αθήνα)\nΈνα από τα γνωστότερα ροκ φεστιβάλ της ευρύτερης περιοχής. Διοργανώνεται από το 1995, στο πάρκο Теrra Vibe, της περιοχής της Μαλακάσας, η οποία βρίσκεται μερικά χιλιόμετρα έξω από την Αθήνα. Όπως και κάθε χρονιά, έτσι και η φετινή προσφέρει πλούσιο πρόγραμμα, κυρίως με εμφανίσεις καλλιτεχνών της ροκ μουσικής. Εάν αποφασίσετε να είστε και εσείς μέρος του Rоckwave, θα έχετε την ευκαιρία να δείτε ζωντανά τους Machine Head, Paradise Lost, Unisonic, Planet of Zeus, Lucky Funeral, Everlast, Prodigy, Iggy and the Stooges… Η τιμή του εισιτηρίου, το οποίο περιλαμβάνει και μέρος για κάμπινγκ, ανέρχεται στα 58 ευρώ για τρεις ημέρες. Δυνατότητα την οποία δεν πρέπει να χάσετε. Εισιτήρια μπορείτε να προμηθευτείτε online στην ιστοσελίδα\nPsyculture Festival (13 εώς 16 Ιουλίου, Καβάλα)\nΦεστιβάλ που απευθύνεται στους λάτρεις της ηλεκτρονικής μουσικής. Δεδομένου ότι λαμβάνει μέρος στις όχθες του Αιγαίου Πελάγους, αποτελεί θαυμάσια ευκαιρία να συνδυάσετε το φεστιβάλ με τις καλοκαιρινές σας διακοπές. Το Psyculture διοργανώνεται στην πόλη της Καβάλας, η οποία βρίσκεται σε απόσταση 129 χιλιομέτρων από τη Θεσσαλονίκη. Έχει ήδη ανακοινωθεί η συμμετοχή πολλών Dj και καλλιτεχνών που θα εμφανιστούν με ζωντανή μουσική και οι οποίοι θα φροντίσουν το πάρτυ να διαρκήσει τέσσερις ημέρες. Η έκπτωση στην τιμή του εισιτηρίου ισχύει ακόμη και έτσι εάν είστε λάτρης αυτού του είδους μουσικής, μην το σκέφτεστε πολύ. Αυτήν την στιγμή η τιμή για τετραήμερο εισιτήριο ανέρχεται στα 55 ευρώ και μπορείτε να το προμηθευτείτε online μέσω της επίσημης ιστοσελίδας του φεστιβάλ.


Ένα από τα πιο ταιριαστά ζευγάρια της showbiz χεράκι-χεράκι στους δρόμους της Γλυφάδας (photos) | Gossip-tv.gr\nΈνα από τα πιο ταιριαστά ζευγάρια της showbiz χεράκι-χεράκι στους δρόμους της Γλυφάδας (photos)\nΑποτελούν ένα από τα πιο ωραία ζευγάρια και ο φωτογραφικός μας φακός τους απαθανάτισε στην περιοχή της Γλυφάδας.\nΠιασμένοι από το χέρι, λοιπόν, έκαναν τη βόλτα τους εκμεταλλευόμενοι την ηλιόλουστη ημέρα και απόλαυσαν έναν ωραίο περίπατο στο κέντρο της περιοχής.\nΝτυμένοι casual και με street διάθεση μαγνήτισαν τα βλέμματα, ενώ η αγαπημένη του γνωστού ηθοποιού ήταν πολύ trendy. Συγκεκριμένα, είχε επιλέξει ένα στενό μαύρο τζιν με σκισίματα, μαύρα sneakers, λευκό t-shirt και μαύρο leather jacket, ενώ η αλογοουρά της στα μαλλιά αναδείκνυε το όμορφο πρόσωπό της.\nΑκόμη, το κόκκινο τσαντάκι της ήταν ένα από τα highlights του look της, καθώς αποτελεί εδώ και αρκετό διάστημα ένα από τα hot trends διεθνώς, ενώ έχουμε δει αρκετές ξένες stars να κρατούν αντίστοιχα items.\nTo τσαντάκι της μας άρεσε πολύ! Ndp Photo\nΦυσικά και ο γνωστός ηθοποιός ήταν καλοντυμένος, με το t-shirt του να μας κεντρίζει το ενδιαφέρον και γενικώς η εμφάνισή του να είναι ωραία και αρμονικά επιμελημένη!\n«Είμαι πάρα πολύ καλά στην προσωπική ζωή, είμαι τυχερός και ίσως να χαίρομαι και πράγματα που δεν μου αξίζουν. Έχω βρει μια κοπέλα που ίσως και να μη μου αξίζει, είναι τόσο καλή περίπτωση», είχε πει για την σύντροφό του στο παρελθόν π ηθοποιός.\nΔείτε, λοιπόν, για ποιους πρόκειται στις παρακάτω φωτογραφίες…


Κωνσταντινέας: «Θέλουμε να λάμψει η αλήθεια» | Sportstonoto\nΚωνσταντινέας: «Θέλουμε να λάμψει η αλήθεια»\nΟ Πέτρος Κωνσταντινέας ανέφερε πως περιμένει να αποδοθεί δικαιοσύνη και πως όσα έχει να πει θα τα πει όταν καταθέσει.\nΈνας από τους μάρτυρες που βρέθηκαν σήμερα το πρωί στα δικαστήρια ήταν και ο πρώην διαιτητής, Πέτρος Κωνσταντινέας. Μάλιστα, ήταν από εκείνους που διαμαρτυρήθηκε όταν έγινε γνωστό πως η δίκη διακόπτεται για τις 9 Οκτωβρίου.\nΣτις δηλώσεις του ο Κωνσταντινέας ανέφερε πως αυτό που θέλει είναι να αποδοθεί δικαιοσύνη. Αναλυτικά όσα είπε.\n«Περιμένω να λάμψει η αλήθεια και τίποτα παραπάνω, τίποτα λιγότερο. Αυτοί που πρέπει να καταδικαστούν, να καταδικαστούν, αυτοί που δεν πρέπει, να μην καταδικαστούν οι άνθρωποι γιατί μπορεί να μην φταίνε σε τίποτα. Αυτές είναι οι αρχές της χώρας μας.\nΠιστεύουμε στο δικαστικό σύστημα με όλες τις παθογένειες που μπορεί να έχει και ύστερα από τα τελευταία γεγονότα. και θέλουμε να λάμψει η αλήθεια. Δεν είναι σωστό να πω τίποτα παραπάνω, οι κατηγορούμενοι έχουν το κριτήριο της αθωότητας μέχρι να αποφασίσει η έδρα. Θα ακούσετε τι έχω να πω, όταν έρθω να καταθέσω», τόνισε ο κ. Κωνσταντινέας.\nΌταν του ζητήθηκε να τοποθετηθεί για τη «φτωχή» παρουσία των μαρτύρων, ανέφερε: «Στο δικονομικό σύστημα έχουν κάθε δικαίωμα να εκπροσωπούνται από τους δικηγόρους τους. Εγώ είμαι παρών, θα είμαι παρών και θα πούμε αυτά που είπαμε τότε. Δεν θα πούμε τίποτα διαφορετικό και το δικαστήριο θα κρίνει ποιοι άνθρωποι είναι αθώοι και ποιοι δεν είναι. Πρέπει να πιστεύουμε στη Δικαιοσύνη με όλες της τις παθογένειες. Είναι το αποκούμπι του κάθε Έλληνα. Εννοείται ότι εμμένω σε όσα είχα πει, δεν αλλάζω εγώ με τίποτα».\nRelated TopicsΔίκηΠέτρος Κωνσταντινέαςστημένα\nΧΑΑΑΑΑ, ΦΟΥΡΝΑΡΗ ΠΡΟΣΕΞΕ…ΜΗ ΚΑΨΕΙΣ ΤΑ ΤΣΟΥΡΕΚΙΑ, ΟΙ ΔΙΚΕΣ..ΚΑΙ ΤΑ ΔΙΚΑΣΤΗΡΙΑ ΕΙΝΑΙ ΓΙΑ ΝΟΗΜΩΝ ΑΝΘΡΩΠΟΥΣ,\nΔιεκόπει για τις 9 Οκτωβρίου η δίκη των “28” του ελληνικού ποδοσφαίρου…


Tramontina Λαβίδα Ανοξείδωτη 25εκ. – E-Carousel\nTramontina Λαβίδα Ανοξείδωτη 25εκ.\nΠλήρως κατασκευασμένο από ανοξείδωτο ατσάλι από την εταιρεία Tramontina, δεν απελευθερώνει υπολείμματα στα τρόφιμα, διατηρώντας τα υγιή. Εξαιρετικά ανθεκτικό, διατηρεί αυθεντικά χαρακτηριστικά και την υγιεινή και την ανθεκτικότητα του υλικού. Με φινίρισμα καθρέφτη. Είναι ασφαλές για καθημερινή χρήση στο πλυντήριο πιάτων.\nSKU: 63800/650. Διαθεσιμότητα: Εξαντλημένο Size: Μ/Δ Κατηγορίες: Κουζίνα, Κουτάλες - Λαβίδες. Tags: λαβίδα, σπάτουλα, τσιμπίδα.\nΔώστε πρώτος μία αξιολόγηση “Tramontina Λαβίδα Ανοξείδωτη 25εκ.” Ακύρωση απάντησης


Μήνυμα προς Σαμαρά τα 6 "ΟΧΙ" της ΝΔ στην κάλπη | kontranews.gr\nΜήνυμα προς Σαμαρά τα 6 "ΟΧΙ" της ΝΔ στην κάλπη\nΠέμπτη 10/10/2019 - 15:59\nΚαραμανλικοί η Μητσοτακικοί οι αντάρτες βουλευτές; - Η προανακριτική συσπειρώνει τον ΣΥΡΙΖΑ και ενεργοποιεί τα αντιδεξιά αντανακλαστικά\nΠροειδοποιητικό μήνυμα προς τον Αντώνη Σαμαρά συνιστούν τα έξι ΟΧΙ στην παραπομπή Παπαγγελόπουλου.\nΣύμφωνα με πληροφορίες της “kontranews” οι έξι βουλευτές που καταψήφισαν την πρόταση της κυβερνητικής πλειοψηφίας για σύσταση προανακριτικής επιτροπής δεν προέρχονται από το λεγόμενο Καραμανλικό στρατόπεδο.\nΑντίθετα πρόκειται για σκληρούς Μητσοτακικούς, οι οποίοι έχουν απηυδήσει από τους πολιτικούς εκβιασμούς του Αντώνη Σαμαρά και είναι έτοιμοι να ξεκαθαρίσουν οριστικά τους λογαριασμούς που έχουν μαζί του.\nΗ παραπομπή Παπαγγελόπουλου στην προανακριτική επιτροπή αποτελεί απαίτηση του Αντώνη Σαμαρά και δεν περιλαμβάνονταν στις προτεραιότητες του Κυριάκου Μητσοτάκη.\nΤο Μαξίμου σύρθηκε στην κυριολεξία σε αυτή την πρωτοβουλία για να σταματήσουν οι απειλές από την πλευρά Σαμαρά.\nΕιδικά με την απόρριψη της υποψηφιότητάς του για επίτροπος στην Ευρωπαϊκή Ένωση από τον Κυριάκο Μητσοτάκη και την επιλογή του Σχοινά, ο Αντώνης Σαμαράς απειλούσε θεούς και δαίμονες ενεργοποιώντας τα αντανακλαστικά των σκληρών Μητσοτακικών οι οποίοι δεν ξέχασαν ότι το ΄93 με την αποστασία που είχε οργανώσει είχε γκρεμίσει την κυβέρνηση του Κωνσταντίνου Μητσοτάκη.\nΜε δεδομένο ότι ο Αντώνης Σαμαράς έχει στείλει τελεσίγραφο στο Μαξίμου ότι αν δεν προταθεί για Πρόεδρος της Δημοκρατίας μπορεί να φτάσει στα άκρα οι έξι βουλευτές της ΝΔ καταψηφίζοντας την πρόταση παραπομπής του Δημήτρη Παπαγγελόπουλου του έστειλαν μια πρώτη προειδοποίηση.\nΚαλά πληροφορημένη πηγή από το κυβερνητικό στρατόπεδο αποκάλυψε στην “kontranews” ότι οι εχθροπραξίες ανάμεσα στον Κυριάκο Μητσοτάκη και τον Αντώνη Σαμαρά είναι ζήτημα χρόνου.\nΗ ίδια πηγή θεωρεί ότι ο Αντώνης Σαμαράς είναι πλέον ακίνδυνος αφού δεν κατάφερε να εκλέξει δικούς του βουλευτές.\nΟι μόνες επιρροές στην Κοινοβουλευτική Ομάδα της Νέας Δημοκρατίας περιορίζονται σε δύο μόνο βουλευτές οι οποίοι και πάλι δεν πρόκειται να τον ακολουθήσουν σε ένα ενδεχόμενο αντάρτικο κατά του Κυριάκου Μητσοτάκη.\nΣτο Μαξίμου εκτιμούν ότι η παραπομπή Παπαγγελόπουλου προκαλεί πολιτικό κόστος στο κυβερνών κόμμα.\nΓιατί όπως επισημαίνουν πρόκειται για ένα δημόσιο πρόσωπο το οποίο στη διαδρομή του ήταν συνδεδεμένο με το σύστημα της Νέας Δημοκρατίας.\nΗ υπουργοποίησή του από τον Αλέξη Τσίπρα δεν μπορεί να ακυρώσει αυτή τη διαδρομή.\nΚυρίαρχη είναι και η εκτίμηση ότι η παραπομπή Παπαγγελόπουλου συσπείρωσε τον ΣΥΡΙΖΑ ενώ παράλληλα ενεργοποίησε τα αντιδεξιά αντανακλαστικά.\nΟι κεντρώοι ψηφοφόροι που έχουν αλλεργία με τα ειδικά δικαστήρια υπάρχει κίνδυνος να αρχίσουν να παίρνουν αποστάσεις από τη ΝΔ.\nΒέβαια όλα αυτά ο Κυριάκος Μητσοτάκης τα γνώριζε πριν πάρει την απόφαση αλλά τελικά υπερίσχυσε ο εκβιασμός Σαμαρά.\nΤώρα ο Κυριάκος Μητσοτάκης εγκλωβίστηκε σε μια περιπέτεια που πολώνει επικίνδυνα το κλίμα ενώ παράλληλα προκαλεί διχασμό στην ίδια τη Νέα Δημοκρατία.\nΤο χειρότερο από όλα είναι ότι παραπέμπεται ο Παπαγγελόπουλος χωρίς κανένα στοιχείο με αποτέλεσμα η προανακριτική επιτροπή να εξελιχθεί σε ένα όργανο μόνιμου διασυρμού για το κυβερνών κόμμα.


Η νοσταλγία ως ασθένεια - ΤΑ ΝΕΑ\ntanea.gr > Απόψεις > Η νοσταλγία ως ασθένεια\n28 Δεκεμβρίου 2017 | 19:23\n«Ξεκινήσαμε αξημέρωτα από την Κυψέλη με δυο συμφοιτητές μου για να πάμε στην Αίγινα…», μου διηγούνταν ένας παλαίμαχος δικηγόρος. «Περπατήσαμε μέχρι την Ομόνοια κι εκεί σαλτάραμε σε ένα σαραβαλιασμένο φορτηγό που έκανε δρομολόγια με ένα δίφραγκο το κεφάλι προς και από τον Πειραιά. Το καράβι ήταν τίγκα στους προσκυνητές του Αγιου Νεκτάριου, μόνο λιβάνια που δεν έκαιγαν στο κατάστρωμα. Φτάσαμε μεσημέρι με ντάλα ήλιο. Δεν είχαμε μαγιό, κολυμπήσαμε με τα σώβρακα. Να κάτσουμε σε ταβέρνα; Με τι λεφτά; Είχαμε φέρει ελιές, ψωμί και τυρί φέτα από τα σπίτια μας. Να φλερτάρουμε; Και να τολμούσαμε έστω να κοιτάξουμε κάποια κοπέλα, θα βρίσκαμε πιθανόν τον μπελά μας – θα μας περιελάμβανε ο αδελφός της. Κατευθυνθήκαμε προς μια έρημη παραλία, μακριά από εθνικόφρονα αφτιά, κι εκεί εκτονωθήκαμε, τέσσερις μαντράχαλοι, τραγουδώντας Θεοδωράκη. Ηπιαμε χλιαρή ρετσίνα απ" το μπουκάλι και κοιμηθήκαμε στα βότσαλα. Αυτό το βαφτίσαμε εκδρομή. Σκέψου δε πως δεν ήμασταν τίποτα φτωχόπαιδα, στη μεσαία τάξη ανήκαμε μάλλον με τα κριτήρια της εποχής…». «Τι λες, βρε Τάκη, στο παιδί!» εξανέστη η σύζυγός του, σεσημασμένη νοσταλγός, ικανή να χρυσοπληρώσει ένα ραγισμένο λαβομάνο ή μια σκουριασμένη λεκάνη για ποδόλουτρο μόνο και μόνο επειδή ο παλαιοπώλης θα της ορκιστεί ότι τα είχαν φυγαδεύσει από τη Σμύρνη με την Καταστροφή.\n«Παλιά υπήρχαν συγκλονιστικοί ηθοποιοί!» περνούν απ" τα εικαστικά στο θέατρο. «Χειροκροτήσατε εσείς την Ελένη Παπαδάκη; Την Κοτοπούλη; Τον Βεάκη;». «Εχουμε φάει τα νιάτα μας στο υπόγειο του Κουν. Στηρίξαμε τον Λευτέρη Βογιατζή στο ξεκίνημά του». «Θυμάστε, ύστερα από δεκαετίες, τόσο καθαρά τις παραστάσεις τους, ώστε να τις αντιπαραθέτετε με ό,τι ανεβαίνει σήμερα στις αθηναϊκές σκηνές;».\n«Οι γενιές εκείνες είχαν περάσει διά πυρός και σιδήρου. Το Νομπέλ του Ελύτη εκκολάφθηκε το "40, στα βουνά της Αλβανίας». «Καμία αντίρρηση. Πιστεύετε όμως ότι για να φωτίσει κανείς κατά τρόπο καλλιτεχνικά απαράμιλλο την ανθρώπινη κατάσταση πρέπει να έχουν σφυρίξει σφαίρες δίπλα του; Πώς εξηγείτε τότε το φαινόμενο του επιφανειακά ατσαλάκωτου Καβάφη;». «Καβάφης βγαίνει ένας κάθε πεντακόσια χρόνια!». «Πιθανόν και τώρα ακόμα που μιλάμε, ένας ποιητής στην παραδιπλανή πολυκατοικία να γράφει στίχους συγκλονιστικούς…». «Ας μας τους φέρει να τους διαβάσουμε!» μυκτηρίζουν.\nΧωμενίδης Χρήστος 28 Δεκεμβρίου 2017 | 19:23


Να στείλει Σύρους αντάρτες αντί στρατού στη Λιβύη, σκέφτεται η Τουρκία! - Life Events\nΝα στείλει Σύρους αντάρτες αντί στρατού στη Λιβύη, σκέφτεται η Τουρκία!\nΠαρά τον πόλεμο κατά τους, μερικοί Σύροι συμμαχούν με τους Τούρκους\nΤο ενδεχόμενο να στείλει συμμάχους της, Σύρους αντάρτες, στη Λιβύη, εξετάζει η Τουρκία.\nΗ αποστολή αυτή αναμένεται να πραγματοποιηθεί στο πλαίσιο της σχεδιαζόμενης στρατιωτικής υποστήριξης που θα προσφέρουν στην κυβέρνηση της Τρίπολης οι Τούρκοι, καταφέρνοντας, έτσι, να «γλυτώσουν» και από την αποστολή πολλών στρατιωτικών δυνάμεων.\nΑυτό, τουλάχιστον, μεταδίδει το πρακτορείο Reuters, επικαλούμενο τέσσερις τουρκικές πηγές, η μία εκ των οποίων δήλωσε ότι η Άγκυρα κλίνει προς αυτήν την ιδέα.\nΟι πηγές αυτές, που μίλησαν ανώνυμα στο πρακτορείο, είπαν ότι η Τουρκία δεν έχει ακόμη στείλει Σύρους μαχητές στη Λιβύη στο πλαίσιο της σχεδιαζόμενης ανάπτυξης στρατευμάτων.\nΟι πηγές του Reuters είναι δύο υψηλόβαθμοι αξιωματούχοι και δύο στελέχη των υπηρεσιών ασφαλείας.\nΤην περασμένη εβδομάδα, ο Τούρκος πρόεδρος, Ρετζέπ Ταγίπ Ερντογάν, δήλωσε ότι η κυβέρνησή του θα αναπτύξει στρατό στη Λιβύη, κατόπιν αιτήματος της διεθνώς αναγνωρισμένης κυβέρνησης εθνικής ενότητας (GNA) του Φάγιεζ αλ Σάρατζ.\nΗ GNA είναι αντιμέτωπη με την επίθεση που έχει εξαπολύσει στην Τρίπολη ο ισχυρός άνδρας της ανατολικής Λιβύης, στρατάρχης Χαλίφα Χάφταρ.\nΗ GNA ανέφερε την Κυριακή ότι ένα βίντεο που αναρτήθηκε στο διαδίκτυο και υποτίθεται ότι δείχνει Σύρους μαχητές στη Λιβύη στην πραγματικότητα έχει τραβηχτεί στην επαρχία Ιντλίμπ της Συρίας.\nΩστόσο το Συριακό Παρατηρητήριο Ανθρωπίνων Δικαιωμάτων, η οργάνωση που παρακολουθεί τις εξελίξεις του πολέμου στη Συρία από το 2011, ανέφερε ότι 300 φιλοτούρκοι Σύροι μαχητές έχουν μεταφερθεί στη Λιβύη και ότι άλλοι εκπαιδεύονται σε τουρκικά στρατόπεδα.\nΘανατηφόρο τροχαίο: Φορτηγό «καρφώθηκε» σε σταματημένο Ι.Χ.\nΑγριες Μέλισσες: Η πιο ακραία αντίδραση για τον Γιάννη Στάνκογλου


Οδόφραγμα κριτικής, ανέργων και φτωχών: Συνάντηση Κορυφής του ”Νέου Δρόμου του Μεταξιού”: Στρατηγική ιδέα ή φιάσκο; Κινέζικος ηγεμονισμός ή συνεργασία;\nΣυνάντηση Κορυφής του ”Νέου Δρόμου του Μεταξιού”: Στρατηγική ιδέα ή φιάσκο; Κινέζικος ηγεμονισμός ή συνεργασία;\nΣτα χνάρια του μυθικού δρόμου του μεταξιού θα δημιουργηθεί ένας νέος που θα συνδέει 3 ηπείρους. Ένα μεγαλεπήβολο σχέδιο του κινέζου προέδρου με συν και πλην. Η οικογενειακή φωτογραφία των προσκεκλημένων στο Πεκίνο προορίζεται για την αιωνιότητα;\nΠρόκειται για ένα διπλωματικό γεγονός της χρονιάς για την Κίνα με ευρύτερη σημασία.\nΠρόκειται για την δημιουργία ενός σύγχρονου Δρόμου του Μεταξιού, ενός μοντέρνου δικτύου κατά μήκος του μυθικού εμπορικού δρόμου που συνέδεε την Ασία, την Αφρική και την Ευρώπη, δια ξηράς και θαλάσσης.\nΌπου κάποτε διακινούνταν μετάξι, μπαχαρικά, τσάι, χρυσός, πορσελάνη και ασήμι, θα «οργώνουν» τραίνα μεγάλης ταχύτητας, αγωγοί φυσικού αερίου και πετρελαίου, θα δημιουργούνται δρόμοι και λιμάνια και θα κατοικούν ”επιχειρηματίες σε νέες οικονομικές ζώνες”.\nΕίναι το πιο φιλόδοξο γεωπολιτικά και οικονομικό σχέδιο του κινέζου προέδρου, που ξεκίνησε το 2013 αρχικά με 40 δις δολάρια. Το σχέδιο είναι γνωστό ως ”Νέοι Δρόμοι του Μεταξιού” ή «One Belt, One Road», ένας δρόμος, μια ζώνη.\nΣτη συνάντηση κορυφής που ξεκίνησε σήμερα και θα συνεχιστεί αύριο, συμμετέχουν 28 αρχηγοί κρατών και κυβερνήσεων, 110 χώρες στέλνουν εκπροσώπους, ένα γεγονός πολλών μεγατόνων.\nΕνώ ο Ντοναλντ Τράμπ περιχαρακώνεται εμπορικά, η Κίνα προσπαθεί να καλύψει το κενό για να εκπληρώσει το «μεγάλο κινεζικό όνειρο αναγέννησης» μιας παγκόσμιας δύναμης.\nΠόσο θα το καταφέρει, θα το δούμε.\n«Τι διαθέτει η Κίνα;» αναρωτιέται ο Τομ Μίλερ, συγγραφέας ενός βιβλίου γι αυτήν την πρωτοβουλία. «Δεν διαθέτει μεγάλοστρατό, πολλούς φίλους, αλλά έχει χρήματα και οικονομικόβάρος και θέλει μέσω νέων εμπορικών διόδων να οδηγούν όλοι οι δρόμοι στην Κίνα», υποστηρίζει.\nΜόνο που η δεύτερη σε μέγεθος οικονομία του κόσμου αναπτύσσεται αργά και αναζητεί νέες κινητήριες δυνάμεις, νέες αγορές, «μια νέα εποχή παγκοσμιοποίησης», όπως τονίζει ο Μίλερ. 65 χώρες εξεδήλωσαν ήδη το ενδιαφέρον τους για τα κινεζικά σχέδια.\nΣτην Ευρώπη θα δημιουργηθούν δύο περιοχές, η κεντρική και η μεσογειακή. Τα πιο σημαντικά πρότζεκτ θα είναι η μοιραία για την Ελλάδα εξαγορά του λιμένος Πειραιώς και η σχεδιαζόμενη σιδηροδρομική γραμμή ανάμεσα στο Βελιγράδι και τη Βουδαπέστη. Στα μεγαλεπήβολα σχέδια ανήκουν και η εμπορική σύνδεση της Κίνας με το μεγαλύτερο παραποτάμιο λιμάνι στο Ντούιζμπουργκ ή με την Ισπανία.\nΜε αυτόν τον τρόπο η Κίνα προσπαθεί να εξάγει τα τεχνικά της πρότυπα σε τραίνα υψηλών ταχυτήτων, στις τηλεπικοινωνίες και στον τομέα ενέργειας. Καλύτερο παράδειγμα η δημιουργία σιδηροδρομικού δικτύου υψηλών ταχυτήτων στην Ινδονησία, όπου η Κίνα κατάφερε να εκτοπίσει την Ιαπωνία.\n«Για το Πεκίνο όλα αυτά μπορεί να οδηγήσουν σε απώλειες, αλλά θεωρείται ήδη μεγάλη επιτυχία να πείθει κανείς ένα άλλο κράτος να δέχεται κινεζική τεχνολογία και τεχνολογικά πρότυπα» τονίζει ο Πέτερ Κάι από το ινστιτούτο Lowy της Αυστραλίας.\nΣε κάθε περίπτωση εμπειρογνώμονες διαβλέπουν μεγάλες προοπτικές τόνωσης της τοπικής και παγκόσμιας ανάπτυξης μέσω επενδύσεων. Υπάρχουν πάντα και κίνδυνοι από την εκμετάλλευση, την διαφθορά, από τη στήριξη άχρηστων ή θνησιγενών πρότζεκτ ή από την έλλειψη εμπιστοσύνης ανάμεσα στην Κίνα και τις χώρες που αρχικά είχαν εκδηλώσει το ενδιαφέρον τους. Αυτή είναι η άλλη πλευρά του «φεγγαριού».\nΤο μέγα ερώτημα είναι: Αναδύεται, πέραν από τον ζωτικό του χώρο, με παγκόσμιο ρόλο και με οικονομική επιθετικότητα ο νέος Κινέζικος ιμπεριαλισμός;


Ξεκινάει τέλη Μαρτίου η υποβολή των φορολογικών δηλώσεων | ΣΥΜΒΟΥΛΟΙ ΕΠΙΧΕΙΡΗΣΕΩΝ ΜΑΡΟΥΣΙ\n«Κλειδί» για μισθωτούς, συνταξιούχους και αγρότες αποτελούν και φέτος οι κωδικοί 049-050. Στους ανωτέρω κωδικούς δηλώνονται οι δαπάνες με «πλαστικό χρήμα» που εξασφαλίζουν την έκπτωση φόρου 1.900 – 2.100 ευρώ για τα εισοδήματα που αποκτήθηκαν το 2019, που οδηγεί σε έμμεσο αφορολόγητο όριο. Οι κωδικοί αυτοί δεν είναι προσυμπληρωμένοι στο ηλεκτρονικό Ε1. Είναι «ξεκλείδωτοι» και οι φορολογούμενοι θα πρέπει οι ίδιοι να δηλώσουν το ποσό με τις δαπάνες που πραγματοποίησαν το 2019 με ηλεκτρονικό χρήμα. Σε κάθε περίπτωση, οι φορολογούμενοι φέρουν το βάρος της απόδειξης, ενώ η ΑΑΔΕ θα έχει αναρτήσει τα στοιχεία που έχει στη διάθεσή της για τις συναλλαγές των φορολογουμένων από τις τράπεζες.\nΑνείσπρακτες αποδοχές. Οι μισθωτοί που δεν εισέπραξαν δεδουλευμένες αποδοχές του έτους 2018 λόγω οικονομικής αδυναμίας του εργοδότη τους, ακόμα και αν δεν έχει γίνει επίσχεση εργασίας ή πτώχευση, και στους οποίους χορηγείται βεβαίωση αποδοχών στην οποία οι ανωτέρω ανείσπρακτες δεδουλευμένες αποδοχές αναγράφονται σε διακεκριμένη σειρά, θα υποβάλουν δήλωση φόρου εισοδήματος χωρίς να δηλώσουν τις ανείσπρακτες αυτές δεδουλευμένες αποδοχές.\nΑνείσπρακτα ενοίκια. Οι ιδιοκτήτες ακινήτων, για να απαλλαγούν από την πληρωμή φόρου εισοδήματος για ενοίκια που δεν εισέπραξαν το 2019, θα πρέπει να έχουν ασκήσει αγωγή κατά του ενοικιαστή που δεν καταβάλλει εγκαίρως τα οφειλόμενα ενοίκια. Θα πρέπει να επισκεφθούν την εφορία τους για να καταθέσουν φωτοαντίγραφο διαταγών πληρωμής, δικαστικών αποφάσεων ή αγωγών έξωσης.\nΟι νέοι φορολογούμενοι με εισοδήματα από επιχειρηματική δραστηριότητα θα έχουν έκπτωση κατά 50% στην προκαταβολή φόρου, ενώ οι νέοι επαγγελματίες που έκαναν έναρξη για πρώτη φορά από 1/1/2017 και μετά απαλλάσσονται από το τέλος επιτηδεύματος. Αυτό σημαίνει ότι γλιτώνουν ετησίως 650 ευρώ.\nΔηλώσεις με επιφύλαξη. Οι δηλώσεις με επιφύλαξη υποβάλλονται ηλεκτρονικά μέσω Διαδικτύου και εντός χρονικού διαστήματος 30 ημερών οι φορολογούμενοι οφείλουν να προσκομίσουν στη ΔΟΥ τα απαραίτητα δικαιολογητικά.


4 Νοεμβρίου 2017 145 Views mellon, αστρολογία, ζώδια\nΗ νέα εβδομάδα, ξεκινάει πιο θετικά και πιο ανάλαφρα για όλα τα ζώδια, και τώρα με το τέλος της Πανσελήνου, πολλές υπερβολές και παρεξηγήσεις θα υποχωρήσουν.\nΤΑΥΡΟΣ: Πολλά τα συναισθήματα που θα σας φανερωθούν από κρυφούς έρωτες που σας περιτριγυρίζουν καιρό, ίσως και χωρίς να το έχετε καταλάβει. Η Αφροδίτη που πλησιάζει τον Σκορπιό, θα ενεργοποιήσει παλιά συναισθήματα, που ίσως και να σας αποδώσουν τελικά τον άνθρωπο που θα καταφέρει να σας δεσμεύσει μόνιμα.\nΔΙΔΥΜΟΙ: Η ατμόσφαιρα έχει πολύ ρομαντισμό και αυτό σας γοητεύει. Πολύ ο κόσμος που θα σας πλησιάσει και θα ζητήσει την παρέα σας. Ακόμη και οι εν διαστάσει σύντροφοι, θα βρουν τους σωστούς τρόπους για να καταφέρουν να φέρουν σε μια ισορροπία την σχέση τους. Όσοι θα ταξιδέψουν, και είναι μόνοι αυτήν την περίοδο ίσως και να συναντηθούν με κάτι ενδιαφέρον.\nΚΑΡΚΙΝΟΣ: Είσαστε σε ένα μόνιμο άγχος για οικονομικές και συναισθηματικές υποθέσεις. Η αλήθεια είναι ότι τα αστρολογικά δεν είναι άκρως θετικά με τα ζώδια του νερού. Θα χρειαστεί να κάνετε λίγη παραπάνω υπομονή και στα επαγγελματικά σας, που ακόμη δεν σας έχουν αποδώσει αυτά που περιμένετε. Ο νέος μήνας που ξεκίνησε πάντως είναι πολλά υποσχόμενος.\nΛΕΩΝ: Η φροντίδα και η προσοχή που δείχνετε στον άνθρωπο σας, δεν σας επιστρέφεται και αυτό σίγουρα, δεν είναι κίνητρο για εσάς. Οι όψεις του Άρη πιθανώς και να πυροδοτήσουν νεύρα και παρεξηγήσεις που όμως θα πρέπει σίγουρα, να παρακάμψετε. Οι επόμενες ημέρες, έχουν για τους αδέσμευτους, ευχάριστες συναναστροφές και συναντήσεις.\nΠΑΡΘΕΝΟΣ: Ζείτε μια εξαίσια περίοδο που όλα έχουν πια ευθυγραμμιστεί με τις ανάγκες και τα θέλω σας. Μια προσοχή στα τέλη του Σκορπιού, που ξεχασμένες – περιουσιακές και οικογενειακές υποθέσεις, θα εμφανιστούν και θα σας ζητήσουν άμεσες λύσεις. Όσοι έχουν σχέση συναισθηματική στο εξωτερικό, θα ξαφνιαστούν με ευχάριστες συναντήσεις.\nΖΥΓΟΣ: Θα χρειαστεί να κινητοποιήσετε όλο το θάρρος και την δύναμη σας, για να ξεπεράσετε απογοητεύσεις και δυσάρεστες αισθηματικές υποθέσεις. Ο ανάδρομος Ουρανός και Πλούτωνας, έχουν ήδη δώσει πολλούς χωρισμούς, στα ζώδια του αέρα, με αποτέλεσμα το τοπίο, έστω και με αυτόν τον τρόπο, να ξεκαθαρίσει. Τα καλύτερα είναι μπροστά σας.\nΣΚΟΡΠΙΟΣ: Δεν σας χωράει ο τόπος, έχετε μια περισσή νευρικότητα που μόνο προκαλεί στους τρίτους γύρω σας. Το νιώθετε και εσείς ότι κάτι δεν πάει καλά με την ψυχολογία σας. Σαφώς και σε αυτό έχει συμβάλει και η μέτρια οικονομική σας κατάσταση, που από τις 10/11, και ύστερα θα δείξει θεαματικότατα σημάδια ανάκαμψης. Φροντίστε να ρυθμίσετε τις εκκρεμότητες.\nΤΟΞΟΤΗΣ: Πολλά τα ασυνήθιστα που σας συμβαίνουν τις τελευταίες ημέρες. Ο ρόλος του Άρη προς τον οίκο σας το μόνο που μπορεί να φέρει είναι αναστατώσεις. Θα πρέπει και εσείς από την πλευρά σας να κρατήσετε χαμηλούς τόνους. Οι μέρες προσεχώς, σίγουρα θα είναι πολύ καλύτερες, και με αρκετό κόσμο να σας περιτριγυρίζει.\nΑΙΓΟΚΕΡΩΣ: Έχετε σαν κύρια προτεραιότητα σας την δουλειά η οποία με την σειρά της, σας δίνει τα υλικά ανταλλάγματα που επιθυμείτε. Για αυτούς που επιθυμούν μια να ενταχθούν σε μια νέα σχέση, οι αστρολογικές όψεις της Αφροδίτης, πάνω στο δύσκολο ζώδιο σας, θα κάνουν ότι καλύτερο μπορούν. Από τις αρχές του 2ου δεκαημέρου, να είστε έτοιμοι για καινούργια αγάπη.\nΙΧΘΕΙΣ: Θετικός ο ρόλος σας στην εξέλιξη του αισθηματικού σας δεσμού, που όλα δείχνουν, ότι μέσα στους επόμενους μήνες θα γίνει και επίσημος. Όσοι Ιχθείς έχουν στο άμεσο πρόγραμμα τους, να κάνουν ταξίδι, για να συναντήσουν αγαπημένα πρόσωπα, ίσως να έχουν κάποιες μικρές καθυστερήσεις. Επίσης, αποφύγετε υπερβολές του παρελθόντος.ν και καθυστερούν τις όποιες επιδιώξεις. Προτιμήστε να ασχοληθείτε με τις δραστηριότητες και τα άτομα που σας ευχαριστούν. Δώστε περισσότερη ενέργεια και στα εργασιακά σας που είναι ανοδικά.\n← Αστρολογία και Χαρτομαντεία!\nΟικονομικά –Τύχη –Χρήμα Κυριακή 05/11 →\n19 Ιουνίου 2017 Δεν επιτρέπεται σχολιασμός στο 24 ώρες EXPRESS προβλέψεις – Τρίτη 20/06\nVisitors online – 31585:\nguests – 19504\nbots – 11961